open-index/open-wikipedia-markdown huggingface dataset:
ನಾರಸಂದ್ರ

**ನಾರಸಂದ್ರ**  ಬೆಂಗಳೂರು ನಗರದಿಂದ ೪೮ ಕಿ.ಮಿ. ದೂರದಲ್ಲಿರುವ ಗ್ರಾಮ. ರಾಮನಗರ ಜಿಲ್ಲೆ ಮಾಗಡಿ ತಾಲ್ಲೂಕು ಕುದೂರು ಹೋಬಳಿಗೆ ಸೇರಿದ ಈ ಗ್ರಾಮವು ಬೆಂಗಳೂರು ಮಂಗಳೂರು ರಾ‍ಷ್ಟ್ರೀಯ ಹೆದ್ದಾರಿಯಲ್ಲಿದೆ.

ನಾರಸಂದ್ರ ಗ್ರಾಮವು ಮೈಸೂರು ಸಂಸ್ತಾನದ ಆಡಳಿತ ಕಾಲದಲ್ಲೆ ಮಾದರಿ ಗ್ರಾಮವಾಗಿ ಅಭಿವ್ರುದ್ಡಿಗೊಂಡಿದ್ದು ಸ್ವಾತಂತ್ರ್ಯ ನಂತರ ಹೆಚ್ಚಿನ ಬೆಳವಣಿಗೆ ಕಾಣದಿರುವುದು ವಿಶಾದದ ಸಂಗತಿ.

ಮೈಸೂರು ಸಂಸ್ಥಾನದ ಆಸ್ಥಾನ ಸಾಹಿತಿ ವಿದ್ವಾನ್ ಬಸವಪ್ಪ ಶಾಸ್ತ್ರಿಗಳು ಈ ಗ್ರಾಮದವರು. ಅವರು "ಮೈಸೂರಿನ ಮಹಾರಾಜರಾದ ಹತ್ತನೆ ಶ್ರೀ ಚಾಮರಾಜೇಂದ್ರ ಒಡೆಯರ್ ಬಹದ್ದೂರ್ ಜಿ.ಸಿ.ಎಸ್.ಐ ಅವರ ಆಳ್ವಿಕೆಯ ಕಾಲದಲ್ಲಿ ಪ್ರಪ್ರಥಮವಾಗಿ ಈ ರಾಜ್ಯ ಗೀತೆಯನ್ನು ರಚಿಸಲಾಯಿತು. ಮೈಸೂರು ಅರಸರ ಕುಲದೇವತೆಯಾದ ಶ್ರೀ ಚಾಮುಂಡೇಶ್ವರಿ ಅಥವಾ ಗೌರಿಯನ್ನು ಪ್ರಾರ್ಥಿಸುವ ಈ ರಾಜ್ಯಗೀತೆಯಾಗಿದ್ದ "ಕಾಯೌ ಶೀಗೌರಿ ಕರುಣಾಲಹರೀ" ರಚಿಸಿದವರು ಆಸ್ಥಾನ ಸಾಹಿತಿ ವಿದ್ವಾನ್ ಬಸವಪ್ಪ ಶಾಸ್ತ್ರಿ. ಕನ್ನಡ-ಸಂಸ್ಕೃತ ಭಾಷೆಗಳಲ್ಲಿ ವಿಶೇಷ ಪ್ರಭುತ್ವ ಪಡೆದ ಪ್ರಕಾಂಡ ಪಂಡಿತರು. ಪ್ರತಿಭಾಸಂಪನ್ನರು. "ಅಭಿನವಕಾಳಿದಾಸ "ಎಂಬ ಬಿರುದು ಧರಿಸಿ ಖ್ಯಾತರಾದವರು. ಕನ್ನಡದ ಉಡುಗೆ ತೊಟ್ಟ ಸಂಸ್ಕೃತದ ಈ ಗೀತೆ ಮೈಸೂರಿನ ಪ್ರಜಾಕೋಟಿಯ ನಿತ್ಯ ಜೀವನದ ಅವಿಭಾಜ್ಯ ಅಂಗವಾಗಿತ್ತು.

ನಾರಸಂದ್ರದ ಮತ್ತೊಬ್ಬ ಸಾಹಿತಿ ನಾರಸಂದ್ರ ರಾಮಚಂದ್ರಯ್ಯ ನವರು, ಇವರು ಇದೇ ಗ್ರಾಮದ ಶ್ಯಾನುಭೋಗರಾಗಿದ್ದ ಶ್ರೀಯುತ ರಂಗಣ್ಣ ನವರ ಪುತ್ರ  ಕನ್ನಡ ಶಿಕ್ಷಕರಾಗಿ ಸೇವೆ ಸಲ್ಲಿಸುತ್ತಾ ಸಾಹಿತ್ಯ ಕೃ‍‍ಷಿಯಲ್ಲಿ ತೊಡಗಿಕೊಂಡ ಇವರು ಲೇಖನ, ಶಿಶು ಸಾಹಿತ್ಯ, ತ್ರಿಪದಿಗಳು, ಗೀತ ಸಾಹಿತ್ಯ ಪ್ರಖಾರದಲ್ಲಿ ಸೇವೆ ಸಲ್ಲಿಸಿದ್ದಾರೆ.

### **ಕರಡಿ ಗುಚ್ಚಮ್ಮ ದೇವಾಲಯ** 
ನಾರಸಂದ್ರದಲ್ಲಿ ನೆಲೆಸಿರುವ ಕರಡಿಗುಚ್ಚಮ್ಮ ದೇವಿ ಗ್ರಾಮ ದೇವತೆಯಾಗಿದ್ದು ಯುಗಾದಿ ನಂತರದ ಸೋಮವಾರದಂದು ವೈಭವದ ವಿಶಿ‌‍ಷ್ಟ ಜಾತ್ರಾ ಮಹೋತ್ಸವ ನೆರೆವೇರುತ್ತದೆ.

ನಾರಸಂದ್ರ, ಬಿಸ್ಕೂರು, ಮಾದಿಗೊಂಡನ ಹಳ್ಳಿ ಗ್ರಾ.ಪಂ.ಗಳ ವ್ಯಾಪ್ತಿಯ ಹದಿನಾರು ಹಳ್ಳಿಯ ಸಮಸ್ತರು ಸಹ ಪ್ರತಿಯೊಂದು ಗ್ರಾಮದಿಂದಲೂ ಎತ್ತಿನ ಬಂಡಿ, ಟ್ರಾಕ್ಟರ್‌ ಇತರೆ ವಾಹನಗಳ ಮೇಲೆ ತಮ್ಮೂರಿನ ಹೆಸರಿನಲ್ಲಿ ಕರಡಿಗುಚ್ಚಮ್ಮ ದೇವಿಯ ಕುರ್ಜು ಅಲಂಕಾರ ಮಾಡಿಕೊಂಡು ಮಂಗಳವಾದ್ಯ ಸಹಿತ ಜನಪದ ಪದಗಳನ್ನು ಹೇಳುತ್ತಾ ನಡೆದು ಬಂದು ಕರಡಿಗುಚ್ಚಮ್ಮ ದೇವಿಯ ಸನ್ನಿದಿಯಲ್ಲಿ ದೇವಿ ಗುಡಿಯ ಪೌಳಿಯ ಸುತ್ತಮುತ್ತ ಮೂರು ಸುತ್ತು ಸುತ್ತಿಸಿ ದೇವಿಗೆ ನಮಿಸಿವರು.

ಹದಿನಾರು ಹಳ್ಳಿಗಳ ಮಹಿಳೆಯರು ಕರಡಿಗುಚ್ಚಮ್ಮ ದೇವಿಯ ಹರಕೆ ಸಲ್ಲಿಸಲು ಹೊತ್ತು ತಂದಿದ್ದ ಹೂವು ಹೊಂಬಾಳೆ ಹಸಿತಂಬಿಟ್ಟಿನ ಆರತಿ ಬೆಳಗುವರು. ಬೆಂಗಳೂರು,ತುಮಕೂರು ಜಿಲ್ಲೆಯ ನಾನಾ ಭಾಗಗಳಿಂದಲೂ ಸಹ  ದೇವಿಯ ಭಕ್ತರು ವಾಹನಗಳಲ್ಲಿ ಆಗಮಿಸಿತ್ತಾರೆ. ಬೆಂಗಳೂರು –ಮಂಗಳೂರು ಹೆದ್ದಾರಿಯಲ್ಲಿ ಮೂರು ಕಿ.ಮಿ. ದೂರದವರಗೆ ವಾಹನಗಳ ಸಾಲು ನಿಂತಿರುತ್ತದೆ.. ಕರಡಿ ಗುಚ್ಚಮ್ಮ ಸೇವಾ ಟ್ರಸ್ಟಿನ ಪದಾಧಿಕಾರಿಗಳೆಲ್ಲರೂ ಭಾಗವಹಿಸಿದ್ದ ಭಕ್ತರಿಗೆ ಅನುಕೂಲ ಕಲ್ಪಿಸಿತ್ತಾರೆ. ಸೋಮವಾರ ಮದ್ಯಾನ್ಹ 3 ಗಂಟೆಗೆ ಆರಂಭವಾಗುವ ಕರಡಿಗುಚ್ಚಮ್ಮ ಜಾತ್ರೆ ಹತ್ತಾರು ಸಾವಿರ ಭಕ್ತಾದಿಗಳು ಸೇರುತ್ತಾರೆ, ನೂಕು ನುಗ್ಗಲು ಇರುತ್ತದೆ. ವಿಸ್ಮಯ ಎಂದರೆ ಸಂಜೆ 6 ಗಂಟೆಗೆ ಗುಡಿಯ ಬಳಿಗೆ ಸಪ್ತ ಮಾತೃಕೆಯರು, ತಾಳೆದುರ್ಗಿಯರು ಬರುತ್ತಾರೆ ಎಂಬ ಪ್ರತೀತಿ ಇರುವುದರಿಂದ 6 ಗಂಟೆಗೆ ಎಲ್ಲರೂ ತೆರಳುತ್ತಾರೆ.

ವರ್ಗ:ರಾಮನಗರ ಜಿಲ್ಲೆ
ಇಕ್ಷ್ವಾಕು

**ಇಕ್ಷ್ವಾಕು** (ಸಂಸ್ಕೃತದ *ಇಕ್ಷು* ಪದದಿಂದ ಇದರರ್ಥ ಸಿಹಿಯಾಗಿ ಮಾತನಾಡುವವನು) ವೈವಸ್ವತ ಮನುವಿನ ಹತ್ತು ಪುತ್ರರಲ್ಲಿ ಒಬ್ಬನು. ಇವನು ಇಕ್ಷ್ವಾಕು ವಂಶದ (ಸೂರ್ಯ ವಂಶ) ಮತ್ತು ಕೋಸಲದ ಮೊದಲ ರಾಜನಾಗಿದ್ದನು. ವಿಷ್ಣು ಪುರಾಣದ ಪ್ರಕಾರ, ಇವನಿಗೆ ನೂರು ಪುತ್ರರಿದ್ದರು, ಇವರಲ್ಲಿ ವಿಕುಕ್ಷಿ ಅತ್ಯಂತ ಹಿರಿಯನಾಗಿದ್ದನು. ಇಕ್ಷ್ವಾಕುವಿನ ಮತ್ತೊಬ್ಬ ಮಗ, ನಿಮಿಯು ವಿದೇಹ ವಂಶವನ್ನು ಸ್ಥಾಪಿಸಿದನು.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
*Vishnu Purana Book 4 ch. 1 and 2, P-348 to 377
*THE VALMIKI RAMAYANA - IIT Madras

ವರ್ಗ:ಹಿಂದೂ ಪುರಾಣಗಳಲ್ಲಿನ ವ್ಯಕ್ತಿಗಳು
ಜೋನಾಥನ್ ಆರನ್

**ಜೋನಾಥನ್ ಆರನ್** ಒಬ್ಬ ಅಮೇರಿಕನ್ ಕವಿ.
## ಜೀವನ
ಅವರು ಚಿಕಾಗೋ ವಿಶ್ವವಿದ್ಯಾಲಯ ದಿಂದ ಪದವಿ ಪಡೆದು ಮತ್ತು ಯೇಲ್ ವಿಶ್ವವಿದ್ಯಲಯ ದಿ೦ದ ಪಿಎಚ್ಡಿ ಪದವಿಯನ್ನು ಪಡೆದಿದ್ದರೆ.

ಇವರ ಕೆಲಸಗಳು ದಿ ಪ್ಯಾರಿಸ್ ರಿವ್ಯೂ, ಪ್ಲೋಷರ್ಸ್, ದಿ ನ್ಯೂಯಾರ್ಕರ್,  ದಿ ನ್ಯೂಯಾರ್ಕ್ ರಿವ್ಯೂ ಆಫ್ ಬುಕ್ಸ್,  ದಿ ಲಂಡನ್ ರಿವ್ಯೂ ಆಫ್ ಬುಕ್ಸ್,  ದ ಬೋಸ್ಟನ್ ಗ್ಲೋಬ್ ಮತ್ತು ದಿ ಟೈಮ್ಸ್ ಲಿಟರರಿ ಸಪ್ಲಿಮೆಂಟ್ನಲ್ಲಿ ಪ್ರಕಟಗೊ೦ಡಿದೆ.
ಆರನ್ ಮ್ಯಾಸಚೂಸೆಟ್ಸ್ನಲ್ಲಿ ಜನಿಸಿದರು. ಅವರು ಪ್ರಸ್ತುತ ಮ್ಯಾಸಚೂಸೆಟ್ಸ್ನ ಕೇಂಬ್ರಿಜ್ನಲ್ಲಿ ವಾಸಿಸುತ್ತಿದ್ದಾರೆ.  ೧೯೮೮ ರಿಂದ, ಆರನ್ ಅವರು ಬರವಣಿಗೆ, ಸಾಹಿತ್ಯ ಮತ್ತು ಪ್ರಕಟಣೆ ವಿಭಾಗದಲ್ಲಿ ಎಮರ್ಸನ್ ಕಾಲೇಜಿನಲ್ಲಿ ಸಹಾಯಕ ಪ್ರೊಫೆಸರ್ ಆಗಿದ್ದರೆ.

## ಪ್ರಶಸ್ತಿಗಳು
ಅವರು ೧೯೭೫-೧೯೭೬ರ ಆಮಿ ಲೊವೆಲ್ ಕವನ ಪ್ರಯಾಣಿಕ ವಿದ್ಯಾರ್ಥಿವೇತನವನ್ನು ಪಡೆದರು. ಯಾದೋ, ಮ್ಯಾಕ್ಡೊವೆಲ್, ಮತ್ತು ಮ್ಯಾಸಚೂಸೆಟ್ಸ್ ಎಂಡೋಮೆಂಟ್ ಫಾರ್ ದಿ ಆರ್ಟ್ಸ್ಗಳಿಂದ ಫೆಲೋಷಿಪ್ಗಳನ್ನು ಒಳಗೊಂಡಂತೆ ಅವರ ಕೆಲಸವು ಹಲವು ಗೌರವಗಳನ್ನು ಪಡೆದಿದೆ. ಅವನ ಕವನಗಳು ಅತ್ಯುತ್ತಮ ಅಮೇರಿಕನ್ ಕವನದಲ್ಲಿ ಐದು ಬಾರಿ ಕಾಣಿಸಿಕೊಂಡವು.

## ಕೃತಿಗಳು
#ದಿ ಎಂಡ್ ಆಫ್ ಔಟ್ ಆಫ್ ದಿ ಪಾಸ್ಟ್
#ಆಕ್ಟಿಂಗ್ ಲೈಕ್ ಎ ಟ್ರೀ". ದಿ ನ್ಯೂಯಾರ್ಕರ್. 
#ದಿ ವಾಯ್ಸ್ ಫ್ರಾಮ್ ಪ್ಯಾಕ್ಸೊಸ್".

## ಕವನ ಪುಸ್ತಕಗಳು
#ಜರ್ನಿ ಟು ಲಾಸ್ಟ್ ಸಿಟಿ. 
#ಕಾರಿಡಾರ್. 
#ಸೆಕೆ೦ಡ್ ಸೈಟ್.

## ಉಲ್ಲೇಖಗಳು

ವರ್ಗ:ಕವಿಗಳು
ಕೆ. ಎಲ್. ಸೈಗಲ್

**ಕುಂದನ್ ಲಾಲ್ ಸೈಗಲ್** ಸಾಮಾನ್ಯವಾಗಿ ಕೆ.ಎಲ್ ಸೈಗಲ್ (11 ಏಪ್ರಿಲ್ 1904 - 18 ಜನವರಿ 1947) ಹಿಂದಿ ಚಲನಚಿತ್ರೋದ್ಯಮದ ಮೊದಲ ಸೂಪರ್‌ಸ್ಟಾರ್, ಗಾಯಕ ಮತ್ತು ನಟರಾಗಿದ್ದರು. ಸೈಗಲ್ ಅವರ ಸಮಯದಲ್ಲಿ ಹಿಂದಿ ಚಿತ್ರರಂಗ ಕೋಲ್ಕತ್ತಾದಲ್ಲಿ ಕೇಂದ್ರೀಕೃತವಾಗಿತ್ತು, ಆದರೆ ಪ್ರಸ್ತುತದಲ್ಲಿ ಮುಂಬಯಿಯಲ್ಲಿದೆ.
## ಆರಂಭಿಕ ಜೀವನ
ಸೈಗಲ್ ಅವರು ಏಪ್ರಿಲ್ 11, 1904 ರಂದು ಜಮ್ಮುವಿನ ನವಶೇಹರ್ನಲ್ಲಿ ಜನಿಸಿದರು, ಅಲ್ಲಿ ಅವರ ತಂದೆ ಅಮರ್ಚಂದ್ ಸೈಗಲ್ ಜಮ್ಮು ಮತ್ತು ಕಾಶ್ಮೀರದ ರಾಜನ ನ್ಯಾಯಾಲಯದಲ್ಲಿ ತಹಶೀಲ್ದಾರರಾಗಿದ್ದರು. ಅವರ ತಾಯಿ ಕೇಸರಬಾಯ್ ಸೈಗಲ್ ಆಳವಾದ ಧಾರ್ಮಿಕ ಹಿಂದೂ ಮಹಿಳೆ. ಸಾಂಪ್ರದಾಯಿಕ ಯುವ ಸಂಗೀತವನ್ನು ಆಧರಿಸಿದ ಸಾಂಪ್ರದಾಯಿಕ ಶೈಲಿಗಳಲ್ಲಿ ಭಜನ್, ಕೀರ್ತನ್ ಮತ್ತು ಶಬಾದ್ವೀರೆ ಹಾಡಿದ ಧಾರ್ಮಿಕ ಕಾರ್ಯಗಳಿಗೆ ತನ್ನ ಚಿಕ್ಕ ಮಗನನ್ನು ಕರೆತಂದರು. ಸೈಗಲ್ ಅವರು ಐದನೇ ಮಗನಾಗಿದ್ದರು.

ಸೈಗಲ್ ಶಾಲೆಯಿಂದ ಕೈಬಿಡಲಾಯಿತು ಮತ್ತು ರೈಲ್ವೆ ಟೈಮ್ಕೀಪರ್ ಆಗಿ ಕೆಲಸ ಮಾಡುವ ಮೂಲಕ ಹಣವನ್ನು ಸಂಪಾದಿಸಲು ಪ್ರಾರಂಭಿಸಿದರು. ನಂತರ, ಅವರು ರೆಮಿಂಗ್ಟನ್ ಟೈಪ್ ರೈಟರ್ ಕಂಪನಿಗಾಗಿ ಟೈಪ್ ರೈಟರ್ ಸೇಲ್ಸ್ಮ್ಯಾನ್ ಆಗಿ ಕೆಲಸ ಮಾಡಿದರು, ಅದು ಅವರಿಗೆ ಭಾರತದ ಹಲವು ಭಾಗಗಳನ್ನು ಪ್ರವಾಸ ಮಾಡಲು ಅವಕಾಶ ಮಾಡಿಕೊಟ್ಟಿತು. ಅವರ ಪ್ರವಾಸ ಲಾಹೋರ್ಗೆ ಕರೆತಂದಿತು, ಅಲ್ಲಿ ಅವರು ಮೆಹ್ರಚಂದ್ ಜೈನ್ (ನಂತರ ಶಿಲ್ಲಾಂಗ್ನಲ್ಲಿರುವ ಅಸ್ಸಾಂ ಸೋಪ್ ಫ್ಯಾಕ್ಟರಿವನ್ನು ಪ್ರಾರಂಭಿಸಿದರು) ಅನಾರ್ಕಲಿ ಬಜಾರ್ನಲ್ಲಿ ಸ್ನೇಹ ಬೆಳೆಸಿದರು. ಮೆಹ್ರಚಂದ್ ಮತ್ತು ಕುಂದನ್ ಇಬ್ಬರೂ ಕಲ್ಕತ್ತಾಕ್ಕೆ ಸ್ಥಳಾಂತರಗೊಂಡಾಗ ಮತ್ತು ಮೆಹ್ಫಿಲ್-ಇ-ಮುಶೈರಾವನ್ನು ಹೊಂದಿದ್ದರಿಂದ ಸ್ನೇಹಿತರಾಗಿ ಉಳಿದರು. ಆ ದಿನಗಳಲ್ಲಿ ಸೈಗಲ್ ಒಬ್ಬ ಉದಯೋನ್ಮುಖ ಗಾಯಕ ಮತ್ತು ಮೆಹ್ರಚಂದ್ ತನ್ನ ಪ್ರತಿಭೆಯನ್ನು ಮುಂದುವರಿಸಲು ಅವರನ್ನು ಪ್ರೋತ್ಸಾಹಿಸಿದನು. ಮೆಹ್ರಚಂದ್ ಅವರ ಉತ್ತೇಜನ ಮತ್ತು ಆರಂಭಿಕ ಬೆಂಬಲದ ಕಾರಣದಿಂದಾಗಿ ಅವರು ತಾನು ಏನು ಎಂದು ಸೈಗಲ್ ಅನೇಕವೇಳೆ ಹೇಳಿದ್ದಾರೆ. ಅವರು ಹೋಟೆಲ್ ಮ್ಯಾನೇಜರ್ ಆಗಿ ಸಂಕ್ಷಿಪ್ತವಾಗಿ ಕೆಲಸ ಮಾಡಿದರು. ಏತನ್ಮಧ್ಯೆ, ಹಾಡುಗಾರಿಕೆಯ ಅವರ ಉತ್ಸಾಹ ಮುಂದುವರೆಯಿತು ಮತ್ತು ಸಮಯದ ಅಂಗೀಕಾರದೊಂದಿಗೆ ಹೆಚ್ಚು ತೀವ್ರವಾಯಿತು.

ಅವರ 114 ನೆಯ ಜನ್ಮದಿನದಂದು ಗೂಗಲ್ ಇಂಡಿಯಾ ಅವರ ಕೊಡುಗೆಗಾಗಿ ಡೂಡ್ಲ್ ಪ್ರದರ್ಶಿಸಿ ಗೌರವಿಸಿತು.

## ವೃತ್ತಿಜೀವನ
1930 ರ ದಶಕದ ಆರಂಭದಲ್ಲಿ ಶಾಸ್ತ್ರೀಯ ಸಂಗೀತಗಾರ ಮತ್ತು ಸಂಗೀತ ನಿರ್ದೇಶಕ ಹರಿಶ್ಚಂದ್ರ ಬಾಲಿ ಕೆ.ಎಲ್. ಸೈಗಲ್ ರನ್ನು  ಕಲ್ಕತ್ತಾಗೆ ಕರೆತಂದು ಕರೆತಂದು  ಆರ್ ಸಿ ಸಿ ಬೊರಾಲ್ ರವರನ್ನು  ಪರಿಚಯಿಸಿದರು. ಆರ್.ಸಿ. ಬೊರಾಲ್ ಇವರ ಪ್ರತಿಭೆಗಳಿಗೆ ಇಷ್ಟಪಟ್ಟು    ಅವರ ಜೊತೆ ಕೆಲಸ ಮಾಡಲು. ಬಿ.ಎನ್.ಸರ್ಕಾರ್ ಅವರ ಕಲ್ಕತ್ತಾ ಮೂಲದ ಫಿಲ್ಮ್ ಸ್ಟುಡಿಯೋ ನ್ಯೂ ಥಿಯೇಟರ್ಸ್ ನಲ್ಲಿ  ಸೈಗಲ್ ಅವರಿಗೆ  ತಿಂಗಳಿಗೆ ರೂ. 200 ರಂತೆ ಕೊಡಲಾಗುತ್ತಿತ್ತು. ಅಲ್ಲಿ ಅವರು ಪಂಕಜ್ ಮುಲ್ಲಿಕ್, ಕೆ. ಸಿ. ಡೇ ಮತ್ತು ಪಹರಿ ಸನ್ಯಾಲ್ರಂತಹ ಸಮಕಾಲೀನರ ಜೊತೆ ಸಂಪರ್ಕಕ್ಕೆ ಬಂದರು.

## ಹೆಚ್ಚಿನ ಓದಿಗಾಗಿ
* 
* 
* 

ವರ್ಗ:ಹಿಂದಿ ಚಲನಚಿತ್ರ ನಟರು
ಎಸ್.ವಿ. ಸೆಟ್ಟಿ

**ಶ್ರೀರಾಮ್ ವೆಂಕಟಸುಬ್ಬ ಸೆಟ್ಟಿ** ಜನಪ್ರಿಯವಾಗಿ **ಎಸ್.ವಿ. ಸೆಟ್ಟಿ** (ಇಂಗ್ಲೀಷ್: S.V. Setty) (೧೮೭೯-೧೯೧೮) ಎಂದು ಕರೆಯಲಾಗುತ್ತದೆ. ಇವರು ಭಾರತದ ಒಬ್ಬ ವಿಮಾನ ಚಾಲಕ ಮತ್ತು ಪ್ರಾಧ್ಯಾಪಕರಾಗಿದ್ದರು. ಇವರು ಮೂಲತಃ ಮೈಸೂರಿನವರು. ಇವರು ಭಾರತದ ಮೊದಲ ವಿಮಾನ ಚಾಲಕರು ಎಂಬ ಹಗ್ಗಳಿಕೆಗೆ ಪಾತ್ರರಾಗಿದ್ದಾರೆ. ಇವರು Avro-504 ವಿಮಾನದ ವಿನ್ಯಾಸದೊಂದಿಗೆ ಸಹಾಯ ಮಾಡಿದ್ದರು.

ಎಸ್.ವಿ. ಸೆಟ್ಟಿಯವರು ಬೆಂಗಳೂರಿನ ಕರ್ನಾಟಕದ ಮೊದಲ ಎಂಜಿನಿಯರಿಂಗ್ ಕಾಲೇಜು ಯೂನಿವರ್ಸಿಟಿ ವಿಶ್ವೇಶ್ವರಯ ಕಾಲೇಜ್ ಆಫ್ ಇಂಜಿನಿಯರಿಂಗ್ ಕಾಲೇಜಿನ ಸಂಸ್ಥಾಪಕ ಪ್ರಾಧ್ಯಾಪಕರಾಗಿದ್ದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಎಸ್.ವಿ. ಸೆಟ್ಟಿಯವರು ೧೨ ಡಿಸೆಂಬರ್ ೧೮೭೯ ರಂದು ಮೈಸೂರಿನಲ್ಲಿ ಜನಿಸಿದರು. ತಮಿಳುನಾಡಿನ ಮದ್ರಾಸ್ ನ ಗಿಂಡಿಯಲ್ಲಿನ ಎಂಜಿನಿಯರಿಂಗ್ ಕಾಲೇಜಿನಲ್ಲಿ ದಾಖಲಾಗುವ ಮೊದಲು ಮಹಾರಾಜ ಕಾಲೇಜಿನಿಂದ ಬ್ಯಾಚುಲರ್ ಆಫ್ ಆರ್ಟ್ಸ್ (ಬಿ.ಎ.) ಪದವಿಯನ್ನು ಪಡೆದರು. ಗಿಂಡಿಯಿಂದ ಅವರು ಥಾಮ್ಸನ್ ಕಾಲೇಜಿಗೆ ಹಾಗೂ ನಂತರ ರೂರ್ಕಿಗೆ ವರ್ಗಾಯಿಸಿದರು, ಅಲ್ಲಿ ಅವರು ತಮ್ಮ ಎಂಜಿನಿಯರಿಂಗ್ ಪದವಿಯನ್ನು ಪೂರ್ಣಗೊಳಿಸಿದರು.

ಆರಂಭಿಕ ದಿನಗಳಲ್ಲಿ ಅವರು ಮೈಸೂರಿನ ಸಾರ್ವಜನಿಕ ವರ್ಗದ ಇಲಾಖೆ (ಪಿಡಬ್ಲ್ಯೂಡಿ) ಯಲ್ಲಿ ಸಹಾಯಕ ಎಂಜಿನಿಯರ್ ಆಗಿ ಕೆಲಸ ಮಾಡಿದರು, ೧೯೦೯ ರವರೆಗೆ ಇಲ್ಲಿಯೇ ಸೇವೆ ಸಲ್ಲಿಸಿದರು.  ಇವರು ಮೈಸೂರು ಸರ್ಕಾರದಿಂದ ವಿದ್ಯಾರ್ಥಿವೇತನವನ್ನು ಪಡೆದು ಲಂಡನ್ ನ ಫ್ಯಾರಡೆ ಹೌಸ್ ನಲ್ಲಿ ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್ ನಲ್ಲಿ ಡಿಪ್ಲೊಮಾವನ್ನು ಅಧ್ಯಯನ ಮಾಡಿದರು. ಇವರು ಇಂಗ್ಲೆಂಡಿನ ರಗ್ಬಿ, ವೊಲ್ವರ್ಹ್ಯಾಂಪ್ಟನ್ ಮತ್ತು ಲಂಡನ್ನಲ್ಲಿರುವ ಇಂಜಿನಯರಿಂಗ್ ನ ಪ್ರಾಯೋಗಿಕ ಅನುಭವವನ್ನು ಪಡೆದರು. ಈ ಸಮಯದಲ್ಲಿ ಇಲೆಕ್ಟ್ರಿಕಲ್ ಇಂಜಿನಿಯರ್ಸ್ ಇನ್ಸ್ಟಿಟ್ಯೂಷನ್ ನ ಸಹ ಸದಸ್ಯ ಸದಸ್ಯರಾದರು.

## ನಿಧನ
೧೯೧೮ ರಲ್ಲಿ, ಬೆಂಗಳೂರಿನ ಜನಸಂಖ್ಯೆಯ ಐದನೇ ಭಾಗದಷ್ಟು ಜನರನ್ನು ಕೊಂದ ಸಾಂಕ್ರಾಮಿಕ ರೋಗವು ಸೆಟ್ಟಿಯವರು, ಅವರ ಹೆಂಡತಿ ಮತ್ತು ಅವರ ನಾಲ್ಕು ಹೆಣ್ಣುಮಕ್ಕಳಲ್ಲಿ ಒಂದು ಮಗುವನ್ನು ಕೊಂದಿತು. 
ಇವರು ೧೯೧೮ರ ಅಕ್ಟೋಬರ್ ೧೨ ರಂದು ತಮ್ಮ ೩೮ ನೇ ವಯಸ್ಸಿನಲ್ಲಿ ನಿಧನರಾದರು.

## ಉಲ್ಲೇಖಗಳು
*ಪುಸ್ತಕ: The First Indian Aviator, S.V. Setty written by Kasi Visvanatha Setti, Karnataka Arya Vysya Maha Sabha, 1984, ASIN: B0000CQO8R

## ಬಾಹ್ಯ ಕೊಂಡಿಗಳು
*ಶ್ರೀರಾಮ್ ವೆಂಕಟಸುಬ್ಬ ಸೆಟ್ಟಿಯವರ ಜೀವನಚರಿತ್ರೆ

ವರ್ಗ:೧೮೭೯ ಜನನ
ವರ್ಗ:೧೯೧೮ ನಿಧನ
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಷರಾಯಿ

thumb|ಒಬ್ಬ ಪುರುಷನು ಧರಿಸಿರುವ ಷರಾಯಿ

**ಷರಾಯಿ** ಎಂದರೆ ಸೊಂಟದಿಂದ ಕಣಕಾಲಿನವರೆಗೆ ಧರಿಸಲಾದ ಒಂದು ಉಡುಪು. ಇದು (ನಿಲುವಂಗಿ, ಲಂಗದಂತಹ ಎರಡೂ ಕಾಲುಗಳ ಉದ್ದಕ್ಕೂ ವಿಸ್ತರಿಸುವ ಉಡುಪಿನ ಬದಲಾಗಿ) ಎರಡೂ ಕಾಲುಗಳನ್ನು ಪ್ರತ್ಯೇಕವಾಗಿ ಮುಚ್ಚುತ್ತದೆ.

ಪರಿಚಿತವಿರುವ ಅತ್ಯಂತ ಹಳೆಯ ಷರಾಯಿ ಪಶ್ಚಿಮ ಚೀನಾದ ಷಿನ್‍ಜಾಂಗ್‍ನ ಟರ್ಪನ್‍ನ ಯಾಂಘಾಯ್ ಸ್ಮಶಾನದಲ್ಲಿ ಕಂಡುಬಂದಿದೆ. ಇದರ ಕಾಲಮಾನ ಕ್ರಿ.ಪೂ. ೧೩ನೇ ಮತ್ತು ೧೦ನೇ ಶತಮಾನಗಳ ನಡುವೆ ಎಂದು ನಿರ್ಧರಿಸಲಾಗಿದೆ. ಉಣ್ಣೆಯಿಂದ ತಯಾರಿಸಲಾದ ಈ ಷರಾಯಿ ನೇರ ಕಾಲುಗಳು ಮತ್ತು ಅಗಲವಾದ ಕೂಡುಭಾಗವನ್ನು ಹೊಂದಿತ್ತು, ಮತ್ತು ಇವನ್ನು ಕುದುರೆ ಸವಾರಿಗಾಗಿ ತಯಾರಿಸಿರಬಹುದು.

ಯೂರೋಪ್‍ನ ಬಹುತೇಕ ಭಾಗದಲ್ಲಿ, ಷರಾಯಿಯನ್ನು ಪ್ರಾಚೀನ ಕಾಲ ಮತ್ತು ಮಧ್ಯಕಾಲೀನ ಯುಗದಾದ್ಯಂತ ಧರಿಸಲಾಗುತ್ತಿದೆ. ಆಧುನಿಕ ವಿಶ್ವದಲ್ಲಿ, ಚಲ್ಲಣಗಳನ್ನೂ ವ್ಯಾಪಕವಾಗಿ ಧರಿಸಲಾಗುತ್ತದಾದರೂ, ಷರಾಯಿಯು ವಯಸ್ಕ ಗಂಡಸರಿಗೆ ಅತ್ಯಂತ ಸಾಮಾನ್ಯ ರೂಪದ ಕೆಳದೇಹದ ಉಡುಪಾಗಿದೆ. ವಿವಿಧ ಪ್ರದೇಶಗಳು ಮತ್ತು ಸಂಸ್ಕೃತಿಗಳಲ್ಲಿ ಕಿರುಲಂಗಗಳು ಮತ್ತು ಇತರ ಉಡುಪುಗಳನ್ನು ಧರಿಸಬಹುದು. ಮುಂಚಿನ ಆಧುನಿಕ ಯೂರೋಪ್‍ನಲ್ಲಿ ಸಮಾಜದ ಉಚ್ಚ ವರ್ಗಗಳ ಕೆಲವು ಗಂಡಸರು ಷರಾಯಿಯ ಬದಲು ಬ್ರೀಚ್‍ಗಳನ್ನು ಧರಿಸುತ್ತಿದ್ದರು. ೨೦ನೇ ಶತಮಾನದ ಮಧ್ಯದಿಂದ, ಹೆಂಗಸರು ಕೂಡ ಷರಾಯಿಯನ್ನು ಹೆಚ್ಚಾಗಿ ಧರಿಸುತ್ತಿದ್ದಾರೆ.

ಡೆನಿಮ್‍ನಿಂದ ತಯಾರಿಸಲಾದ ಜೀನ್ಸ್ ಸಾಂದರ್ಭಿಕ ಉಡುಗೆಗಾಗಿ ಧರಿಸಲಾದ ಷರಾಯಿಯ ಒಂದು ರೂಪವಾಗಿದೆ ಮತ್ತು ಈಗ ವಿಶ್ವದಾದ್ಯಂತ ಎರಡೂ ಲಿಂಗಗಳಿಂದ ವ್ಯಾಪಕವಾಗಿ ಧರಿಸಲ್ಪಡುತ್ತದೆ. ಷರಾಯಿಯನ್ನು ಸೊಂಟ ಅಥವಾ ಟೊಂಕದ ಮೇಲೆ ಧರಿಸಲಾಗುತ್ತದೆ ಮತ್ತು ಇದನ್ನು ಅದರ ಸ್ವಂತ ಬಂಧನಿ, ಬೆಲ್ಟ್ ಅಥವಾ ಬಿಗಿಪಟ್ಟಿಯಿಂದ ಭದ್ರಪಡಿಸಲಾಗಿರಬಹುದು.

ಐತಿಹಾಸಿಕವಾಗಿ ಅವು ಮುಚ್ಚುಪಟ್ಟಿಯನ್ನು ಹೊಂದಿರುತ್ತವೆಯೊ ಅಥವಾ ಇಲ್ಲವೊ ಎಂಬುದನ್ನು ಆಧರಿಸಿ ಷರಾಯಿಗಳು ಬದಲಾಗುತ್ತವೆ. ಮೂಲತಃ, ಕಾಲುಗಳ ನಡುವಿನ ಪ್ರದೇಶವನ್ನು ಹೋಸ್ ಮುಚ್ಚುತ್ತಿರಲಿಲ್ಲ. ಬದಲಾಗಿ ಇದನ್ನು ಕುಡತಿ ಅಥವಾ ಕಾಡ್‍ಪೀಸ್  ಮುಚ್ಚುತ್ತಿತ್ತು. ಬ್ರೀಚ್‍ಗಳನ್ನು ಧರಿಸಲಾಗುತ್ತಿದ್ದಾಗ, ಅವು ಮುಂಭಾಗದಲ್ಲಿ ಫ಼ಾಲ್‍ಗಳನ್ನು ಹೊಂದಿರುತ್ತಿದ್ದವು. ನಂತರ ಷರಾಯಿಯನ್ನು ಆವಿಷ್ಕರಿಸಿದೆ ಮೇಲೆ, ಮುಚ್ಚುಪಟ್ಟಿಯಿರುವ ಮುಂಭಾಗ ಹೊರಹೊಮ್ಮಿತು. ಈಗ ಬಹುತೇಕ ಮುಚ್ಚುಪಟ್ಟಿಗಳು ಜ಼ಿಪ್ ಬಳಸುತ್ತವೆ, ಆದರೆ ಗುಂಡಿಗಳಿರುವ ಷರಾಯಿಗಳು ಲಭ್ಯವಾಗುವುದು ಮುಂದುವರೆದಿದೆ.

## ಉಲ್ಲೇಖಗಳು
ವರ್ಗ:ಉಡುಪುಗಳು
ಇಚ್ಛೆ

**ಇಚ್ಛೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಒಬ್ಬ ವ್ಯಕ್ತಿ, ವಸ್ತು, ಅಥವಾ ಫಲಿತಾಂಶಕ್ಕಾಗಿ ಹಾತೊರೆತ ಅಥವಾ ಆಶಯದ ಭಾವನೆಯಾದ ಬಯಕೆ
* ಯಾವುದೇ ಒಂದು ವಸ್ಥುವು ಯಾವುದೇ ನಿರ್ಭಂಧಕ್ಕೆ ಒಳಪಡದೆ ಯಾವುದೇ ದಿಕ್ಕಿನಲ್ಲಿ ಚಲಿಸಲು ಸಾಧ್ಯವಾದಾಗ ಅದಿರುವ ಸ್ಥಿತಿಯಾದ ಸ್ವಾತಂತ್ರ್ಯ
ಔಟ್ಲುಕ್ (ನಿಯತಕಾಲಿಕೆ)

**ಔಟ್ಲುಕ್** ಭಾರತದಲ್ಲಿ ಪ್ರಕಟವಾಗುವ ವಾರದ ಸಾಮಾನ್ಯ ಆಸಕ್ತಿಯ ಇಂಗ್ಲಿಷ್ ಸುದ್ದಿ ನಿಯತಕಾಲಿಕೆಯಾಗಿದೆ.

## ಇತಿಹಾಸ 
ಔಟ್ಲುಕ್ ಮೊದಲ ಅಕ್ಟೋಬರ್ 1995 ರಲ್ಲಿ ವಿನೋದ್ ಮೆಹ್ತಾ ಮುಖ್ಯ ಸಂಪಾದಕನಾಗಿ ಬಿಡುಗಡೆಯಾಯಿತು. ಈ ನಿಯತಕಾಲಿಕವು ರಹೀಜಾ ಗುಂಪಿನ ಒಡೆತನದಲ್ಲಿದೆ.  ಪ್ರಕಾಶಕರು ಔಟ್ಲುಕ್ ಪಬ್ಲಿಷಿಂಗ್ ಇಂಡಿಯಾ ಪ್ರೈ. ಲಿಮಿಟೆಡ್. ಇದು ರಾಜಕೀಯ, ಕ್ರೀಡೆ, ಚಲನಚಿತ್ರ ಮತ್ತು ವಿಶಾಲ ಆಸಕ್ತಿಗಳ ಕಥೆಗಳಿಂದ ವಿಷಯಗಳನ್ನು ಒಳಗೊಂಡಿದೆ.

## ಗಮನಾರ್ಹ ಕೊಡುಗೆದಾರರು 
*ವಿನೋದ್ ಮೆಹ್ತಾ

*ಅರುಂಧತಿ ರಾಯ್

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Official website

ವರ್ಗ:ಭಾರತದಲ್ಲಿ ಇಂಗ್ಲೀಷ್-ಭಾಷೆಯ ಮ್ಯಾಗಜೀನ್ಗಳು
ವರ್ಗ:ಭಾರತೀಯ ಸುದ್ದಿ ನಿಯತಕಾಲಿಕೆಗಳು
ಕಿರಣ್ ಶ್ರೀನಿವಾಸ್

ಕಿರಣ್ ಶ್ರೀನಿವಾಸ್ (ಜನನ: ಮಾರ್ಚ್ 25, 1985) ಭಾರತೀಯ ಸಿನಿಮಾ ಮತ್ತು ಕಿರುತೆರೆ ನಟ. ಚಾನೆಲ್ V ಯ *ಪಾಂಚ್ : 5 ರಾಂಗ್ಸ್ ಮೇಕ್ ಎ ರೈಟ್* ನಲ್ಲಿ ಡ್ರಗ್ ಅಡಿಕ್ಟ್ ಪಾತ್ರಕ್ಕೆ ಮೆಚ್ಚುಗೆ ಪಡೆದುಕೊಂಡರು ಮತ್ತು *ಕಲರ್ಸ್ 24* ನಲ್ಲಿ ದೇವ್ ಪಾತ್ರ ಮಾಡಿದ್ದರು. ಬಿಂದಾಸ್ ನ *ಜಿಂದಗಿ ವಿನ್ಸ್* ನಲ್ಲಿ ಡಾ. ಇಶಾನ್ ಶ್ರೀನಿವಾಸ್ ಪಾತ್ರ  ಮಾಡಿದ್ದರು. ಚಾನೆಲ್ V ಇಂಡಿಯಾದ *ಗೂಮ್ರಹ್*, ಜಿಂಗ್ ಟಿ.ವಿಯ *ಪ್ಯಾರ್ ತೂನೆ ಕ್ಯಾ ಕಿಯಾ* ಮತ್ತು ಬಿಂದಾಸ್ ನ *ಯೇ ಹೈ ಆಷಿಕಿ*ಯಲ್ಲಿ ಅಭಿನಯಿಸಿದ್ದಾರೆ.

## ಚಲನಚಿತ್ರಗಳ ಪಟ್ಟಿ 
### ಕಿರುತೆರೆ 
### ಚಿತ್ರಗಳು 
* ಹಾಗೇ ಸುಮ್ಮನೆಯಲ್ಲಿ ಪ್ರೀತಮ್
* ಚಿರು ಚಿತ್ರದಲ್ಲಿ ದಿಲೀಪ್
* ಪ್ರೀತಿಯಿಂದ ರಮೇಶ್
* ಕಾಂಚನ
* ಬವ್ಲತ್
* ವೀರ
* ರಿದಮ್
* ಪ್ರೇಮ ಚಂದ್ರಮದಲ್ಲಿ ಡಾ. ವಿಜಯ್
* ನೂರೊಂದು ಬಾಗಿಲು
* ವಾಟ್ಸ್ ಆನ್ ಯುವರ್ ಮೈಂಡ್? ನಲ್ಲಿ ಮಿಕ್ಕಿ
* ನಿರುತ್ತರದಲ್ಲಿ ಅಚಿಂತ್
* ಜಗ್ಗ ಜಾಸೂಸ್

## ಉಲ್ಲೇಖಗಳು
ಕೃತಿ ಕರಬಂಧ

**ಕೃತಿ ಕರಬಂಧ **(ಜನನ 29 ಅಕ್ಟೋಬರ್ 1988) ಹಿಂದಿ, ತೆಲುಗು ಮತ್ತು ತಮಿಳು ಚಲನಚಿತ್ರಗಳೊಂದಿಗೆ ಪ್ರಧಾನವಾಗಿ ಕನ್ನಡದಲ್ಲಿ ಕೆಲಸ ಮಾಡುವ ಭಾರತೀಯ ಚಲನಚಿತ್ರ ನಟಿ. ರೂಪದರ್ಶಿಯಾಗಿ ವೃತ್ತಿಜೀವನ ಪ್ರವೇಶಿಸಿದ ಅವರು ತೆಲುಗಿನ ಬೋನಿ (2009) ಸಿನಿಮಾದಲ್ಲಿ ನಟಿಸುವ ಮೂಲಕ ಚಲನಚಿತ್ರ ರಂಗದ ಪ್ರವೇಶ ಮಾಡಿದರು. ತರುವಾಯ ಅವರು ಕನ್ನಡದಲ್ಲಿ ಅಗ್ರ ನಟಿಯರಲ್ಲಿ ಒಬ್ಬರಾದರು. ಅವರು ಇತ್ತೀಚೆಗೆ ತಮಿಳು ಮತ್ತು ಹಿಂದಿ ಚಲನಚಿತ್ರ ರಂಗಕ್ಕೆ ಕಾಲಿಟ್ಟಿದ್ದಾರೆ.

2015 ರಲ್ಲಿ ಅವರು ಬೆಂಗಳೂರು ಟೈಮ್ಸ್ ನ ಮೋಸ್ಟ್ ಡಿಸೈರಬಲ್ ವುಮೆನ್ ಪ್ರಶಸ್ತಿ ಪಡೆದರು. ''''''

## ಜೀವನ 
ಕೃತಿ ಕರಬಂಧ ದೆಹಲಿಯ ಅಶ್ವನಿ ಕರಬಂಧ ಮತ್ತು ರಜನಿ ಕರಬಂಧರ ಪುತ್ರಿ. ಅವರ ತಂಗಿ ಇಷಿತಾ ಕರಬಂಧ ಮತ್ತು ತಮ್ಮ ಪೇಪರ್ ಪ್ಲೇನ್ ಪ್ರೊಡಕ್ಷನ್ಸಿನ ಸಹ-ಸಂಸ್ಥಾಪಕರಾದ ಜೈವರ್ಧನ್ ಕರಬಂಧ. ಅವರು ತಮ್ಮ ಕುಟುಂಬದೊಂದಿಗೆ 1990ರ ಆರಂಭದಲ್ಲಿ ಬೆಂಗಳೂರಿಗೆ ಬಂದರು. ಬಾಲ್ಡ್ವಿನ್ ಗರ್ಲ್ಸ್ ಹೈಸ್ಕೂಲಿನಲ್ಲಿ ಪ್ರೌಢಶಾಲೆ ಮುಗಿಸಿ, ಬಿಷಪ್ ಕಾಟನ್ ಮಹಿಳಾ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ವ್ಯಾಸಾಂಗ ಮಾಡಿ ಶ್ರೀ ಭಗವಾನ್ ಮಹಾವೀರ್ ಜೈನ್ ಕಾಲೇಜಿನಲ್ಲಿ ಪದವಿ ಪಡೆದರು. ಅವರು ಆಭರಣ ವಿನ್ಯಾಸದಲ್ಲಿ ಡಿಪ್ಲೊಮಾವನ್ನು ಹೊಂದಿದ್ದಾರೆ.

ಅವರು ಶಾಲಾ-ಕಾಲೇಜಿನಲ್ಲಿದ್ದಾಗ ಸಾಂಸ್ಕೃತಿಕ ಚಟುವಟಿಕೆಗಳಲ್ಲಿ ಅತ್ಯಂತ ಸಕ್ರಿಯರಾಗಿದ್ದರು. ಚಿಕ್ಕಂದಿನಿಂದಲೂ ಜಾಹಿರಾತುಗಳಲ್ಲಿ ಕಾಣಿಸಿಕೊಂಡಿದ್ದು, ಓದುವಾಗಲೂ ಜಾಹಿರಾತುಗಳಲ್ಲಿ ಕೆಲಸ ಮಾಡಿದ್ದರು. ಟಿ.ವಿ ಕಮರ್ಷಿಯಲ್ ಗಳಲ್ಲಿ ಕಾಣಿಸಿಕೊಳ್ಳೋದು ಅವರಿಗೆ ಬಹಳ ಇಷ್ಟವಂತೆ. ಕಾಲೇಜು ದಿನಗಳಲ್ಲಿ ಅವರು ಭೀಮಾ ಜ್ಯುವೆಲ್ಲರ್ಸ್, ಸ್ಪಾರ್, ಮತ್ತು ಫೇರ್ ಅಂಡ್ ಲವ್ಲಿ ಜಾಹಿರಾತುಗಳಲ್ಲಿ ಕೆಲಸ ಮಾಡಿದ್ದಾರೆ. ನಿರ್ದೇಶಕ ರಾಜ್ ಪಿಪ್ಪಾಲ್ಲಾ ತಮ್ಮ ಚಿತ್ರಕ್ಕೆ ನಾಯಕಿಯನ್ನು ಹುಡುಕುತ್ತಿರುವಾಗ ಸ್ಪಾರ್ ಬಿಲ್ಬೋರ್ಡಿನಲ್ಲಿ ಕೃತಿಯವರ ಫೋಟೋ ನೋಡಿ ಮೆಚ್ಚಿ ಕೃತಿಯವರಿಗೆ ತಮ್ಮ ಚಿತ್ರದಲ್ಲಿ ಅವಕಾಶ ನೀಡಿದರು. ನಟಿಯಾಗುವ ಯೋಜನೆಯೇ ಇಲ್ಲದ ಇವರಿಗೆ ಅಮ್ಮನ ಬೆಂಬಲ ಸಿಕ್ಕಿ ನಟನೆಯನ್ನು ಗಂಭೀರವಾಗಿ ತೆಗೆದುಕೊಂಡರು.

## ವೃತ್ತಿಜೀವನ 
### ಚಿತ್ರರಂಗದ ಪ್ರವೇಶ (2009-12) 
ಸ್ಪಾರ್ ಬಿಲ್ಬೋರ್ಡ್ನಲ್ಲಿ ಕಾಣಿಸಿಕೊಂಡ ಕೃತಿ ತೆಲುಗಿನ ಬೋನಿ ಚಿತ್ರದಲ್ಲಿ ಸುಮಂತ್ ರ ಜೊತೆ ನಾಯಕಿಯಾಗಿ ಅಭಿನಯಿಸಿದರು. ಬೋನಿ ಸಿನಿಮಾ ಹೆಚ್ಚು ಸದ್ದುಮಾಡದಿದ್ದರೂ ಕೃತಿಯವರ ಅಭಿನಯ ಮೆಚ್ಚುಗೆ ಪಡೆಯಿತು. ಚೊಚ್ಚಲ ಸಿನಿಮಾವಾದರೂ ಧೈರ್ಯ ಮತ್ತು ವಿಶ್ವಾಸದಿಂದ ಅಭಿನಯಿಸಿದ್ದಾರೆಂದು ವಿಮರ್ಶಕರು ಕೊಂಡಾಡಿದರು. ಮೊದಲ ಚಿತ್ರ ಉತ್ತಮ ಪ್ರದರ್ಶನ ಕಾಣದಿದ್ದರೂ, ಪವನ್ ಕಲ್ಯಾಣರ ತೀನ್ ಮಾರ್ ಸಿನಿಮಾದಲ್ಲಿ ನಟಿಸುವ ಅವಕಾಶ ಪಡೆದುಕೊಂಡರು. ನಂತರ, ಕನ್ನಡದ ಚಿರು ಸಿನಿಮಾದಲ್ಲೂ ನಟಿಸುವ ಅವಕಾಶ ಪಡೆದುಕೊಂಡರು. 

### ಯಶಸ್ಸು ಮತ್ತು ಪ್ರಶಂಸೆ(2013-15) 
ಯಶ್ ಜೊತೆ ಗೂಗ್ಲಿ ಸಿನಿಮಾದಲ್ಲಿ ಕಾಣಿಸಿಕೊಂಡ ಕೃತಿಯನ್ನು ಪ್ರೇಕ್ಷಕರು ಮೆಚ್ಚಿಕೊಂಡರು. ಗೂಗ್ಲಿ ಸಿನಿಮಾ 15 ಕೋಟಿ ಗಳಿಸಿತು. ಬೆಂಗಳೂರು ಟೈಮ್ಸ್ ನ ಮೋಸ್ಟ್ ಡಿಸೈರಬಲ್ ವುಮೆನ್ ಪ್ರಶಸ್ತಿ 2013 ಇವರಿಗೆ ಸಿಕ್ಕಿತು.

ಗೂಗ್ಲಿ ಸಿನಿಮಾದ ಯಶಸ್ಸಿನ ನಂತರ ಇವರಿಗೆ ಬಹಳ ಬೇಡಿಕೆ ಬಂದಿತು. 2014ರಲ್ಲಿ ಉಪೇಂದ್ರ ಅವರ ಜೊತೆ ಸೂಪರ್ ರಂಗ, ಶಿವರಾಜ್ ಕುಮಾರ್ ಜೊತೆ ಬೆಳ್ಳಿ, ಮತ್ತು ತೆಲುಗಿನ ವೆಂಕಟಾದ್ರಿ ಎಕ್ಸ್ ಪ್ರೆಸ್ ರೀಮೇಕ್ ಚಿತ್ರವಾದ ತಿರುಪತಿ ಎಕ್ಸ್ ಪ್ರೆಸ್ ನಲ್ಲಿ ಅಭಿನಯಿಸಿ ಬಹಳ ಮೆಚ್ಚುಗೆ ಪಡೆದುಕೊಂಡರು. ಸೂಪರ್ ರಂಗ ಸಿನಿಮಾದ ಅಭಿನಯಕ್ಕೆ ಕ್ರಿಟಿಕ್ಸ್ ಉತ್ತಮ ನಟಿ ಪ್ರಶಸ್ತಿ ಸಿಕ್ಕಿತು ಮತ್ತು ದಕ್ಷಿಣ ಭಾರತದ ಫಿಲ್ಮ್ ಫೇರಿನ ಉತ್ತಮ ನಟಿ ಪ್ರಶಸ್ತಿಗೆ ಇವರನ್ನು ಸೂಚಿಸಲಾಗಿತ್ತು. ಇತ್ತೀಚೆಗೆ 2015ರಲ್ಲಿ ತೆರೆಕಂಡ ಮಿಂಚಾಗಿ ನೀನು ಬರಲು ಚಿತ್ರಕ್ಕೂ ಉತ್ತಮ ಪ್ರಶಂಸೆ ಸಿಕ್ಕಿತು.

ಸಂಜು ವೆಡ್ಸ್ ಗೀತಾ-2 ಸಿನಿಮಾದಲ್ಲಿ ಕುರುಡಿಯ ಪಾತ್ರ ಮಾಡಲಿದ್ದಾರೆ. ದಳಪತಿ ಚಿತ್ರದಲ್ಲಿ ನೆನಪಿರಲಿ ಪ್ರೇಮ್ ಜೊತೆ ನಟಿಸಲಿದ್ದಾರೆ.

ಇತ್ತೀಚೆಗೆ ತೆಲುಗಿನ ಬ್ರೂಸ್ಲಿ-ದ ಫೈಟರ್ ಸಿನಿಮಾದಲ್ಲಿ ರಾಮ್ ಚರಣ್ ತೇಜರ ಜೊತೆ ನಟನೆ ಮಾಡಿದ್ದಾರೆ.

2017ರಲ್ಲಿ ಗೆಸ್ಟ್ ಇನ್ ಲಂಡನ್ ಮತ್ತು ಶಾದಿ ಮೆ ಜರೂರ್ ಆನಾ ಸಿನಿಮಾದಲ್ಲಿ ನಟಿಸಿದ್ದರು, ಆದರೆ ಇವು ಹೆಚ್ಚು ಸದ್ದು ಮಾಡಲಿಲ್ಲ.

ಈಗ ಕೃತಿಯವರು ಹಿಂದಿಯ ರಾಜ್ ರಿಬೂಟ್ ಸಿನಿಮಾದಲ್ಲಿ ಇಮ್ರಾನ್ ಹಷ್ಮಿ ಜೊತೆ ನಟನೆ ಮಾಡುತ್ತಿದ್ದಾರೆ. ಈ ಚಿತ್ರದ ಹೆಚ್ಚಿನ ಭಾಗವನ್ನು ರೊಮ್ಯಾನಿಯಾದಲ್ಲಿ ಚಿತ್ರಿಸಿದ್ದಾರೆ.

## ಉಲ್ಲೇಖಗಳು 
ವರ್ಗ:೧೯೮೮ ಜನನ
ಮಂದಿ

thumb

**ಮಂದಿ** ಮಾಂಸ, ಅನ್ನ, ಮತ್ತು ಸಂಬಾರ ಪದಾರ್ಥಗಳಿಂದ ತಯಾರಿಸಲಾದ ಯೆಮೆನ್‍ನ ಒಂದು ಸಾಂಪ್ರದಾಯಿಕ ಖಾದ್ಯ. ಇದನ್ನು ಕೆಲವು ಗಲ್ಫ್ ರಾಷ್ಟ್ರಗಳಲ್ಲೂ ತಿನ್ನಲಾಗುತ್ತದೆ. ಇದು ಕೇರಳದ ಮಲಬಾರ್ ಪ್ರದೇಶ, ಕರ್ನಾಟಕದ ಭಟ್ಕಳ, ಮತ್ತು ಹೈದರಾಬಾದ್ ಸುತ್ತಲಿನ ಪ್ರದೇಶಗಳಲ್ಲೂ ಜನಪ್ರಿಯವಾಗಿದೆ. "ಮಂದಿ" ಶಬ್ದ ಅರಬ್ಬೀ ಶಬ್ದ ನಡಾದಿಂದ ವ್ಯುತ್ಪನ್ನವಾಗಿದೆ, ಇದರರ್ಥ ಇಬ್ಬನಿ, ಮತ್ತು ಮಾಂಸದ ತೇವವಾದ, ಇಬ್ಬನಿ ಮುಸುಕಿರುವಂಥ ರಚನೆಯನ್ನು ಪ್ರತಿಬಿಂಬಿಸುತ್ತದೆ.

ಮಂದಿಯನ್ನು ಸಾಮಾನ್ಯವಾಗಿ ಅನ್ನ, ಮಾಂಸ (ಕುರಿಮರಿ ಮಾಂಸ ಅಥವಾ ಕೋಳಿಮಾಂಸ), ಮತ್ತು ಸಂಬಾರ ಪದಾರ್ಥಗಳ ಮಿಶ್ರಣದಿಂದ ತಯಾರಿಸಲಾಗುತ್ತದೆ. ರುಚಿಯನ್ನು ಮತ್ತಷ್ಟು ಹೆಚ್ಚಿಸಲು ಎಳೆ ಮತ್ತು ಸಣ್ಣ ಗಾತ್ರದ ಕುರಿಮರಿಯು ಸಾಮಾನ್ಯವಾಗಿ ಬಳಸಲಾದ ಮಾಂಸವಾಗಿರುತ್ತದೆ. ಮಂದಿಯನ್ನು ಇತರ ಮಾಂಸದ ಭಕ್ಷ್ಯಗಳಿಂದ ವ್ಯತ್ಯಾಸಮಾಡುವ ಮುಖ್ಯ ಸಂಗತಿಯೆಂದರೆ ಮಾಂಸವನ್ನು ಒಂದು ವಿಶೇಷ ಬಗೆಯ ಒಲೆಯಾದ ತಂದೂರ್‌ನಲ್ಲಿ ಬೇಯಿಸಲಾಗುತ್ತದೆ. ತಂದೂರ್ ಎಂದರೆ ಸಾಮಾನ್ಯವಾಗಿ ನೆಲದಲ್ಲಿ ಅಗೆದ ರಂಧ್ರವಾಗಿರುತ್ತದೆ ಮತ್ತು ಒಳಗೆ ಆವೆಮಣ್ಣಿನಿಂದ ಲೇಪನ ಮಾಡಲಾಗಿರುತ್ತದೆ. ಮಂದಿಯನ್ನು ಬೇಯಿಸಲು, ತಂದೂರ್‌ನಲ್ಲಿ ಒಣ ಕಟ್ಟಿಗೆಯನ್ನು ಇಟ್ಟು ಹೊತ್ತಿಸಲಾಗುತ್ತದೆ. ಇದು ಇದ್ದಲಾಗಿ ಪರಿವರ್ತನೆಗೊಂಡು ಬಹಳ ಶಾಖವನ್ನು ಉತ್ಪಾದಿಸುತ್ತದೆ. ನಂತರ ಮಾಂಸವನ್ನು ತಂದೂರ್‌ನ ಒಳಗೆ ಕಲ್ಲಿದ್ದಲನ್ನು ಸ್ಪರ್ಶಿಸದಂತೆ ಜೋತುಬಿಡಲಾಗುತ್ತದೆ. ಅದರ ನಂತರ, ಇಡೀ ತಂದೂರನ್ನು ಮುಚ್ಚಲಾಗುತ್ತದೆ, ಆದರೆ ಹೆಚ್ಚಿನ ಹೊಗೆಯನ್ನು ತೆಗೆಯಲು ಒಂದು ಗಾಳಿಕಿಂಡಿಯನ್ನು ಬಿಡಲಾಗುತ್ತದೆ. ಒಬ್ಬರ ರುಚಿಗೆ ತಕ್ಕಂತೆ ಅನ್ನಕ್ಕೆ ಒಣದ್ರಾಕ್ಷಿಗಳು, ಪೈನ್ ಬೀಜಗಳು, ಅಥವಾ ಕಡಲೇಕಾಯಿಯನ್ನು ಸೇರಿಸಬಹುದು.

ಮೊದಲು ಮಾಂಸವನ್ನು ಇಡೀ ಮಸಾಲೆಗಳೊಂದಿಗೆ ಮೃದುವಾಗುವವರೆಗೆ ಬೇಯಿಸಲಾಗುತ್ತದೆ. ಮಸಾಲೆಭರಿತ ಸ್ಟಾಕ್ ಅನ್ನು ನಂತರ ಬಾಸ್ಮತಿ ಅಕ್ಕಿಯನ್ನು ಬೇಯಿಸಲು ಬಳಸಲಾಗುತ್ತದೆ. ನಂತರ ಬೆಂದ ಮಾಂಸವನ್ನು ತಂದೂರ್‌ನಲ್ಲಿ ಸುಟ್ಟು ಬೇಯಿಸಲು ಮತ್ತು ಗರಿಗರಿಯಾಗಲು ಇಡಲಾಗುತ್ತದೆ. ಅಕ್ಕಿ ಬೆಂದ ಮೇಲೆ ಅಂತಿಮ ಘಟ್ಟವೆಂದರೆ ಅನ್ನಕ್ಕೆ ಹೊಗೆಯಾಡಿಸುವುದು. ಇದರಲ್ಲಿ ಒಂದು ಲೋಹದ ತಟ್ಟೆ ಮೇಲೆ ಸ್ವಲ್ಪ ಅಡಿಗೆ ಎಣ್ಣೆ ಹಾಕಿ ಅದರ ಮೇಲೆ ಕೆಂಪು ಇದ್ದಲಿನ ತುಂಡು ಸೇರಿಸಿ ಅನ್ನದಲ್ಲಿ ಇಡಲಾಗುತ್ತದೆ ಮತ್ತು ಹೊಗೆಯಾಡಲು ಸುಮಾರು ೧೦ ನಿಮಿಷಗಳ ಕಾಲ ಮುಚ್ಚಲಾಗುತ್ತದೆ.

ಮಂದಿಯನ್ನು ಮುಖ್ಯ ಭಕ್ಷ್ಯವೆಂದು ಪರಿಗಣಿಸಿ ಈದ್, ಮದುವೆಗಳು ಮತ್ತು ಹಬ್ಬದೂಟಗಳಂತಹ ವಿಶೇಷ ಸಂದರ್ಭಗಳಲ್ಲಿ ಬಡಿಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯ ಅತ್ಯುತ್ತಮ ಪೋಷಕ ನಟ ಪ್ರಶಸ್ತಿ

## ಉಲ್ಲೇಖಗಳು 
ವರ್ಗ:ಪ್ರಶಸ್ತಿಗಳು
ವರ್ಗ:ಚಲನಚಿತ್ರ
ಅಡೋಲ್ಫ್ ಹಿಟ್ಲರ್ ಮರಣ

ಅಡಾಲ್ಫ್ ಹಿಟ್ಲರ್ ಒಬ್ಬ ಜರ್ಮನ್ ರಾಜಕಾರಣಿಯಾಗಿದ್ದರು ಹಾಗು ನಾಝೀ ಪಕ್ಷದ ನಾಯಕನಾಗಿದ್ದನು, ಮತ್ತು ೧೯೩೩ ರಿಂದ ೧೯೪೫ರವರೆಗೆ ಜರ್ಮನಿಯ ಚಾನ್ಸೆಲರಾಗಿದ್ದನು.

೧೯೪೫ ರ ಎಪ್ರಿಲ್ ೩೦ ರಂದು ಬರ್ಲಿನ್  ನಲ್ಲಿ  ತನ್ನ ಒಂದು ದಿನದ ಪತ್ನಿ ಇವಾ ಬ್ರೌನ್ ಳೊಂದಿಗೆ, ಸಯಾನೈಡ್ ತೆಗೆದುಕೊಳ್ಳುವ ಮೂಲಕ ಅವರೊಂದಿಗೆ ಆತ್ಮಹತ್ಯೆ ಮಾಡಿಕೊಂಡರು. ಹಿಟ್ಲರನ ಮುಂಚಿನ ಲಿಖಿತ ಮತ್ತು ಮೌಖಿಕ ಸೂಚನೆಗಳಿಗೆ ಅನುಗುಣವಾಗಿ, ಮಧ್ಯಾಹ್ನ ಅವರ ಅವಶೇಷಗಳು ಬಂಕರ್ನ ತುರ್ತು ನಿರ್ಗಮನದ ಮೆಟ್ಟಿಲುಗಳ ಮೂಲಕ ಒಯ್ಯಲಾಯಿತು ಮತ್ತು ಬಂಕರ್ ಹೊರಗೆ ರೆಕ್ ಚಾನ್ಸೆಲೆರಿ ಉದ್ಯಾನದಲ್ಲಿ ಪೆಟ್ರೋಲ್ ಸುರಿಸಿ ಸುಡಲಾಯಿತು.

ಸೋವಿಯೆಟ್ ಆರ್ಕೈವ್ಸ್ನ ದಾಖಲೆಗಳ ಪ್ರಕಾರ ಸುಟ್ಟ ಅವಶೇಷಗಳನ್ನ ೧೯೭೦ ರವರೆಗೆ ಸಮ್ರಕ್ಷಿಸಿ, ಸಮಾಧಿ ಮಾಡಿ, ಚಿತಾಭಸ್ಮವನ್ನು ಚದುರಿಸಲಯಿತು.

ಸಾವಿನ ಕಾರಣಕ್ಕೆ ಖಾತೆಗಳು ಭಿನ್ನವಾಗಿರುತ್ತವೆ; ಒಂದು ಆವೃತ್ತಿಯು ಆತ ಕೇವಲ  ವಿಷದಿಂದ ಸತ್ತನೆಂದು ಹೇಳಿದ್ದಾನೆ ಮತ್ತು ಇನ್ನೊಂದು ದೃಷ್ಟಿಕೋನವು ಸೈಯನೈಡ್ ಕ್ಯಾಪ್ಸುಲ್ನಲ್ಲಿ ಸಿಲುಕಿಕೊಂಡಿದ್ದಾಗ ಅವನು ಸ್ವಯಂ-ಹಾನಿಗೊಳಗಾದ ಗುಂಡೇಟು ಮೂಲಕ ಮರಣಿಸಿದನೆಂದು ಹೇಳಿದ್ದಾನೆ.ಸಮಕಾಲೀನ ಇತಿಹಾಸಕಾರರು ಈ ಖಾತೆಗಳನ್ನು ಸೋವಿಯತ್ ಪ್ರಚಾರ ಅಥವಾ ವಿವಿಧ ತೀರ್ಮಾನಗಳನ್ನು ಸಮನ್ವಯಗೊಳಿಸಲು ಪ್ರಯತ್ನಿಸಿದ ರಾಜಿ.   ಹಿಟ್ಲರನ ಶವವು ಬಾಯಿಯ ಮೂಲಕ ಹೊಡೆದ ಚಿಹ್ನೆಗಳನ್ನು ತೋರಿಸಿದೆ ಎಂದು ಒಬ್ಬ ಪ್ರತ್ಯಕ್ಷದರ್ಶಿ ಹೇಳಿದ್ದಾನೆ, ಆದರೆ ಇದು ಅಸಂಭವವೆಂದು ಸಾಬೀತಾಗಿದೆ. 2009 ರಲ್ಲಿ, ಅಮೆರಿಕನ್ ಸಂಶೋಧಕರು ತಲೆಬುರುಡೆ ತುಣುಕಿನ ಮೇಲೆ ಡಿಎನ್ಎ ಪರೀಕ್ಷೆಗಳನ್ನು ನಡೆಸಿದರು, ಸೋವಿಯತ್ ಅಧಿಕಾರಿಗಳು ಹಿಟ್ಲರನೆಂದು ದೀರ್ಘಕಾಲ ನಂಬಿದ್ದರು. ಡಿಎನ್ಎ ಪರೀಕ್ಷೆಗಳು ಮತ್ತು ಪರೀಕ್ಷೆಯು ತಲೆಬುರುಡೆ ವಾಸ್ತವವಾಗಿ 40 ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಮಹಿಳೆ ಎಂದು ತಿಳಿದುಬಂದಿದೆ. ಚೇತರಿಸಿಕೊಂಡ ದವಡೆಯ ತುಣುಕುಗಳನ್ನು ಪರೀಕ್ಷಿಸಲಾಗಲಿಲ್ಲ

## ಉಲ್ಲೇಖಗಳು 

ವರ್ಗ:ಅಡಾಲ್ಫ್ ಹಿಟ್ಲರ್
ಕಾಕ್ಲೋಸ್ಪರ್ಮಮ್ ಫ್ರೇಸೆರಿ

**ಕಾಕ್ಲೋಸ್ಪರ್ಮಮ್ ಫ್ರೇಸೆರಿ** ಎಂಬುದು ಬಿಕ್ಸೇಸಿ ಕುಟುಂಬಕ್ಕೆ ಸೇರಿದ ಒಂದು ಮರವಾಗಿದ್ದು, *ಹತ್ತಿ ಮರ*, *ಕಪೋಕ್ ಪೊದೆ* ಮತ್ತು *ಕಪೋಕ್ ಮರ* ಎಂಬ ಸಾಮಾನ್ಯ ಹೆಸರುಗಳನ್ನು ಹೊಂದಿದೆ. ಇದು ಪಶ್ಚಿಮ ಆಸ್ಟ್ರೇಲಿಯಾದ ಕಿಂಬರ್ಲಿ ಪ್ರದೇಶದಿಂದ ಉತ್ತರ ಪ್ರದೇಶದ ಉತ್ತರ ಭಾಗಗಳವರೆಗೆ ಹಾಗೂ ವಾಯುವ್ಯ ಆಸ್ಟ್ರೇಲಿಯಾಕ್ಕೆ ಸ್ಥಳೀಯವಾಗಿದೆ. 

## ವಿವರಣೆ
*ಕೋಕ್ಲೋಸ್ಪರ್ಮಮ್ ಫ್ರೇಸೆರಿ*ಯು ಎಲೆಯುದುರುವ ಪೊದೆ ಅಥವಾ ಸಣ್ಣ ಮರವಾಗಿದ್ದು, ೭ ಮೀ ಎತ್ತರಕ್ಕೆ ಬೆಳೆಯುತ್ತದೆ. ಇದು ಮಾರ್ಚ್‌ನಿಂದ ಅಕ್ಟೋಬರ್‌ವರೆಗೆ ಹೂಬಿಡುತ್ತದೆ. ಇದರ ಹೂಬಿಡುವಿಕೆಯು ಟರ್ಮಿನಲ್ ಪಾನಿಕಲ್ ಆಗಿರುತ್ತದೆ. ಇದರ ಹೂವುಗಳು ಅಸಮಾನವಾಗಿರುತ್ತವೆ ಮತ್ತು ಎರಡು ಸುರುಳಿಗಳಲ್ಲಿ ಐದು ಸೆಪಲ್‌ಗಳನ್ನು ಹೊಂದಿರುತ್ತವೆ. ಹೊರಗಿನ ಎರಡು ಸೆಪಲ್‌ಗಳು ಒಳಗಿನ ಮೂರು ಸೆಪಲ್‌‌ಗಳಿಗಿಂತ ಚಿಕ್ಕದಾಗಿರುತ್ತವೆ ಮತ್ತು ಇದು ಹಲವಾರು ಕೇಸರಗಳನ್ನು ಹೊಂದಿರುತ್ತದೆ. ಸಸ್ಯಕ್ಕೆ ಎಲೆಗಳಿಲ್ಲದಿದ್ದಾಗ ಹೂವುಗಳು ಹೆಚ್ಚಾಗಿ ಕಾಣಿಸಿಕೊಳ್ಳುತ್ತವೆ. ಇದು ಜೂನ್‌ನಿಂದ ಮಾರ್ಚ್‌ವರೆಗೆ ಹಣ್ಣುಗಳನ್ನು ನೀಡುತ್ತದೆ. ಇದರ ಹಣ್ಣು ೩ ರಿಂದ ೫ ಕವಾಟಗಳನ್ನು ಹೊಂದಿರುವ ಮರದ ಕ್ಯಾಪ್ಸೂಲ್ ಆಗಿದೆ. ಬೀಜಗಳು ಮೃದುವಾದ, "ಹತ್ತಿ" ದಾರಗಳಿಂದ ಸುತ್ತುವರೆದಿವೆ. ಇದು *ಕಪೋಕ್ ಮರ* ಎಂಬ ಸಾಮಾನ್ಯ ಹೆಸರಿಗೆ ಕಾರಣವಾಗುತ್ತದೆ. 

## ವರ್ಗೀಕರಣ ಶಾಸ್ತ್ರ
ಫ್ರೆಂಚ್‌‌ನ ಸಸ್ಯಶಾಸ್ತ್ರಜ್ಞರಾದ ಜೂಲ್ಸ್ ಎಮಿಲ್ ಪ್ಲಾನ್ಚಾನ್ ಅವರು ೧೮೪೭ ರಲ್ಲಿ, ಆಸ್ಟ್ರೇಲಿಯಾದ ಉತ್ತರ ಕರಾವಳಿಯ *ಮೆಲ್ವಿಲ್ಲೆ* ದ್ವೀಪದಿಂದ ಈ ಜಾತಿ ಮರವನ್ನು ವಿವರಿಸಿದ್ದಾರೆ. ಎರಡು ಉಪಜಾತಿಗಳನ್ನು ಗುರುತಿಸಲಾಗಿದೆ: ಮುಖ್ಯವಾಗಿ *ಕ್ಯಾಥರೀನ್‌ನಿಂದ* ಮೆಲ್ವಿಲ್ಲೆ ದ್ವೀಪದವರೆಗೆ ಕಂಡುಬರುವ ಉಪಜಾತಿ *ಫ್ರೇಸೆರಿ*, ನಯವಾದ ಎಲೆಗಳು ಮತ್ತು ೨ ಮಿಮೀ ಉದ್ದದ ತೊಟ್ಟೆಲೆಗಳನ್ನು ಹೊಂದಿದೆ ಮತ್ತು ಕ್ಯಾಥರೀನ್ ಪಶ್ಚಿಮದಿಂದ *ಆರ್ಡ್* ನದಿಯವರೆಗೆ ಉಪಜಾತಿಯ *ಹೆಟೆರೊನೆಮಮ್*, ನುಣುಪಾದ ಎಲೆಗಳು ಮತ್ತು ೪೦-೫೮ ಮಿಮೀ. ಉದ್ದದ ತೊಟ್ಟೆಲೆಗಳನ್ನು ಹೊಂದಿದೆ. 

## ಹಂಚಿಕೆ ಮತ್ತು ಆವಾಸಸ್ಥಾನ
ಇದು ಮಧ್ಯ ಕಿಂಬರ್ಲಿ, ಡಾಂಪಿಯರ್ಲ್ಯಾಂಡ್, ಗಲ್ಫ್ ಫಾಲ್ ಮತ್ತು ಅಪ್ಲ್ಯಾಂಡ್ಸ್, ಉತ್ತರ ಕಿಂಬರ್ಲಿ, ಆರ್ಡ್ ವಿಕ್ಟೋರಿಯಾ ಮೈದಾನ, ಪೈನ್ ಕ್ರೀಕ್, ಉತ್ತರ ಪ್ರಾಂತ್ಯದ ವಿಕ್ಟೋರಿಯಾ ಬೊನಪಾರ್ಟೆ ಹಾಗೂ ಪಶ್ಚಿಮ ಆಸ್ಟ್ರೇಲಿಯಾದ ವಿಕ್ಟೋರಿಯಾ ಬೋನಪಾರ್ಟೆಯ ಜೈವಿಕ ಪ್ರದೇಶಗಳಲ್ಲಿ ಕಂಡುಬರುತ್ತದೆ. 

*ಕೋಕ್ಲೋಸ್ಪರ್ಮಮ್ ಫ್ರೇಸೆರಿಯು* ತೆರೆದ ನೀಲಗಿರಿ ಕಾಡುಗಳಲ್ಲಿ ಮರಳು, ಜಲ್ಲಿಕಲ್ಲು ಮಣ್ಣು ಮತ್ತು ಭಾರವಾದ ಜೇಡಿಮಣ್ಣು ಸೇರಿದಂತೆ ವಿವಿಧ ಮಣ್ಣಿನಲ್ಲಿ ಬೆಳೆಯುತ್ತದೆ. 

## ಉಪಯೋಗಗಳು
ಉತ್ತರ ಆಸ್ಟ್ರೇಲಿಯಾದ ಸ್ಥಳೀಯ ಜನರು ಹಸಿ ಅಥವಾ ಬೇಯಿಸಿದ ಹೂವುಗಳನ್ನು ಮತ್ತು ಎಳೆಯ ಸಸ್ಯಗಳ ಬೇರುಗಳನ್ನು ತಿನ್ನುತ್ತಿದ್ದರು. ಅವರು ಬೀಜಗಳಿಂದ ಬರುವ ಫ್ಲಫ್ ಅನ್ನು ದೇಹದ ಅಲಂಕಾರವಾಗಿಯೂ ಬಳಸುತ್ತಿದ್ದರು.
 

ಈ ಸಸ್ಯವು ಜವೊಯಿನ್ ಜನರ "ಕ್ಯಾಲೆಂಡರ್" ಸಸ್ಯವಾಗಿದೆ: ಸಿಹಿನೀರಿನ ಮೊಸಳೆಗಳು ಮೊಟ್ಟೆಗಳನ್ನು ಇಡುವಾಗ ಹೂಬಿಡುವಿಕೆಯು ಅವುಗಳನ್ನು ಸಂಗ್ರಹಿಸುವ ಸಮಯವನ್ನು ಸೂಚಿಸುತ್ತದೆ. 

## ಛಾಯಾಗ್ರಹಣ

Kapok3839674626 48e20e6274 o.jpg
KapokCochlospermumfraseri3841865187 6bceccbf9c o.jpg
Cochlospermum fraseri fruit.jpg

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಜಿ.ಎನ್.ಪಾಟೀಲ

ವಿಜಯಪುರ ಜಿಲ್ಲೆಯ ಬಬಲೇಶ್ವರ ತಾಲ್ಲೂಕಿನ ಕಾಖಂಡಕಿ ಗ್ರಾಮದ ಜಿ.ಎನ್‌.ಪಾಟೀಲ (ಗದಿಗೆಪ್ಪಗೌಡ ನಿಂಗನಗೌಡ ಪಾಟೀಲ) ಶಾಸಕರಾಗಿ ಅವಿರೋಧ ಆಯ್ಕೆಯಾದ ಅಪರೂಪದ ರಾಜಕಾರಣಿ. 1962ರ ಅಸೆಂಬ್ಲಿ ಚುನಾವಣೆಯಲ್ಲಿ ತಾಳಿಕೋಟೆ ಕ್ಷೇತ್ರದಲ್ಲಿ (ಈಗ ದೇವರಹಿಪ್ಪರಗಿ, ಹಳೆಯ ಹೂವಿನ ಹಿಪ್ಪರಗಿ) ಕಾಂಗ್ರೆಸ್‌ನಿಂದ ಅವಿರೋಧ ಆಯ್ಕೆಯಾಗಿದ್ದರು. ಅಂದರೆ ಅವರ ವಿರುದ್ಧ ಯಾರೂ ಸ್ಪರ್ಧಿಸಿರಲಿಲ್ಲವೇ? ಎಂಬ ಪ್ರಶ್ನೆ ಮೂಡುತ್ತದೆ. ಜಿ.ಎನ್‌.ಪಾಟೀಲರ ಸಂಬಂಧಿ ಇಂಗಳೇಶ್ವರದ ಮಡಿವಾಳಪ್ಪಗೌಡ ಪಾಟೀಲ ಹಾಗೂ ಬ್ಯಾಕೋಡ ಎಂಬುವವರು ನಾಮಪತ್ರ ಸಲ್ಲಿಸಿದ್ದರಾದರೂ ನಂತರ ಹಿಂಪಡೆದಿದ್ದರು. ಹೀಗಾಗಿ ಜಿ.ಎನ್‌.ಪಾಟೀಲರ ಅವಿರೋಧ ಆಯ್ಕೆ ಸಾಧ್ಯವಾಗಿತ್ತು.

## ಅವಿರೋಧ ಆಯ್ಕೆ
ಅವಿಭಜಿತ ವಿಜಯಪುರ ಜಿಲ್ಲೆಯಲ್ಲಿ ಇದುವರೆಗೆ ನಡೆದ ಎಲ್ಲಾ ವಿಧಾನಸಭೆ ಚುನಾವಣೆಗಳಲ್ಲಿ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಕಾಖಂಡಕಿಯ ಗದಿಗೆಪ್ಪಗೌಡ ನಿಂಗನಗೌಡ ಪಾಟೀಲ ಅವರು ಅವಿರೋಧವಾಗಿ ಆಯ್ಕೆಯಾದ ಏಕೈಕ ಅಭ್ಯರ್ಥಿ. ಅವಿರೋಧ ಆಯ್ಕೆ ಸೇರಿ ಮೂರು ಬಾರಿ ವಿಧಾನಸಭೆ ಪ್ರವೇಶಿಸಿದ್ದರು. 1962ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಭ್ಯರ್ಥಿಯಾಗಿ ತಾಳಿಕೋಟೆ ವಿಧಾನಸಭೆ ಮತಕ್ಷೇತ್ರದಿಂದ ಅವಿರೋಧವಾಗಿ ಆಯ್ಕೆಗೊಂಡು ಮೊಟ್ಟ ಮೊದಲ ಬಾರಿಗೆ ವಿಧಾನಸಭೆ ಪ್ರವೇಶಿಸಿದ್ದರು.

1962ರಲ್ಲಿ ವಿಜಯಪುರ ಜಿಲ್ಲೆಯ ಜಿ.ಎನ್‌.ಪಾಟೀಲ ಅವಿರೋಧ ಆಯ್ಕೆಯಾಗಿದ್ದರು.

## ರಾಜಕೀಯ
ಮುಂದಿನ ಎರಡು ಚುನಾವಣೆಗಳಲ್ಲಿ ಇದೇ ಜಿ.ಎನ್‌.ಪಾಟೀಲರು ಕೂಡ ಇತರರೊಂದಿಗೆ ಪೈಪೋಟಿ ಎದುರಿಸಿಯೇ ಗೆಲ್ಲಬೇಕಾಯಿತು. ಆಗಿನ ಕಾಲಕ್ಕೇ ಬಿಎಸ್ಸಿ ಅಗ್ರಿಕಲ್ಚರ್‌ ಪದವಿ ಓದಿದ್ದ ಜಿ.ಎನ್‌.ಪಾಟೀಲ, 1967ರಲ್ಲಿ ಹೂವಿನಹಿಪ್ಪರಗಿ (ಈಗಿನ ದೇವರಹಿಪ್ಪರಗಿ) ಕಾಂಗ್ರೆಸ್‌ನಿಂದ ಆಯ್ಕೆಯಾಗಿದ್ದರು. ಅಂದು ಚುನಾವಣೆಗೆ ಇವರು ಮಾಡಿದ ಖರ್ಚು 6 ಸಾವಿರ ರೂ. ಮಾತ್ರ. ಕಾಂಗ್ರೆಸ್‌ ಒಡೆದು ಸಂಸ್ಥಾ ಕಾಂಗ್ರೆಸ್‌, ಆಡಳಿಕ ಕಾಂಗ್ರೆಸ್‌ ಎಂದಾದಾಗ ವೀರೇಂದ್ರ ಪಾಟೀಲರನ್ನು ಬೆಂಬಲಿಸಿದ ಜಿ.ಎನ್‌.ಪಾಟೀಲ, 1972ರ ಚುನಾವಣೆಯಲ್ಲಿ ತಿಕೋಟಾ (ಈಗಿನ ಬಬಲೇಶ್ವರ) ಸಂಸ್ಥಾ ಕಾಂಗ್ರೆಸ್‌ (ಎನ್‌ಸಿಒ) ಅಭ್ಯರ್ಥಿಯಾಗಿ ಕಣಕ್ಕಿಳಿದು ಕಾಂಗ್ರೆಸ್‌ನ ಎಸ್‌.ಎ.ಜಿದ್ದಿ ವಿರುದ್ಧ ಗೆಲುವು ಸಾಧಿಸಿದ್ದರು.

## ನಿರ್ವಹಿಸಿದ ಸ್ಥಾನಗಳು
3 ಅವಧಿಗೆ ಶಾಸಕರಾಗಿದ್ದ ಇವರು 1977ರಲ್ಲಿ ಅವಿಭಜಿತ ವಿಜಯಪುರ ಜಿಲ್ಲೆಯ ಜನತಾ ಪಕ್ಷದ ಅಧ್ಯಕ್ಷರಾಗಿದ್ದರು. 1983-85ರತನಕ ನಂದಿ ಸಹಕಾರಿ ಸಕ್ಕರೆ ಕಾರ್ಖಾನೆ ಅಧ್ಯಕ್ಷರು, ಬಿಎಲ್‌ಡಿಇ ಸಂಸ್ಥೆ ನಿರ್ದೇಶಕರೂ ಆಗಿದ್ದರು. ಧಾರವಾಡ ಕೃಷಿ ವಿವಿ ಆಡಳಿತ ಮಂಡಳಿ ನಿರ್ದೇಶಕರಾಗಿದ್ದರು.

## ಅಭಿನಂದನೆ
ವಿಜಯಪುರ ಜಿಲ್ಲೆಯಲ್ಲಿ ಇದುವರೆಗೆ ನಡೆದ ಎಲ್ಲ ವಿಧಾನಸಭೆ ಚುನಾವಣೆಗಳಲ್ಲಿ ಕಾಖಂಡಕಿಯ ಗದಿಗೆಪ್ಪಗೌಡ ನಿಂಗನಗೌಡ ಪಾಟೀಲ ಅವರು ಅವಿರೋಧವಾಗಿ ಆಯ್ಕೆಯಾದ ಏಕೈಕ ಅಭ್ಯರ್ಥಿ. ಅವಿರೋಧ ಆಯ್ಕೆ ಸೇರಿ ಮೂರು ಬಾರಿ ವಿಧಾನಸಭೆ ಪ್ರವೇಶಿಸಿದ್ದರು. 1962ರಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಅಭ್ಯರ್ಥಿಯಾಗಿ ತಾಳಿಕೋಟೆ ವಿಧಾನಸಭೆ ಮತಕ್ಷೇತ್ರದಿಂದ ಅವಿರೋಧವಾಗಿ ಆಯ್ಕೆಗೊಂಡು ಮೊಟ್ಟ ಮೊದಲ ಬಾರಿಗೆ ವಿಧಾನಸಭೆ ಪ್ರವೇಶಿಸಿದ್ದರು. ಅದೇ ಸಂದರ್ಭದಲ್ಲಿ 1962ರಲ್ಲಿ ಮೈಸೂರು ಜಿಲ್ಲೆಯ ಹುಣಸೂರು ವಿಧಾನಸಭೆ ಕ್ಷೇತ್ರದಿಂದ ದೇವರಾಜ ಅರಸು ಅವರೂ ಅವಿರೋಧವಾಗಿ ಆಯ್ಕೆಯಾಗಿದ್ದರು. ಪ್ರಮಾಣ ವಚನ ಸ್ವೀಕಾರ ಸಂದರ್ಭದಲ್ಲಿ ದೇವರಾಜ ಅರಸು ಅವರು ಅವಿರೋಧ ಆಯ್ಕೆಯಾದ ಗದಿಗೆಪ್ಪಗೌಡ ನಿಂಗನಗೌಡ ಪಾಟೀಲರನ್ನು ಹುಡುಕಿಕೊಂಡು ಹೋಗಿ ತಬ್ಬಿಕೊಂಡು ಅಭಿನಂದನೆ ಸಲ್ಲಿಸಿದ್ದರು. 

## ನಿಧನ
ಅಪರೂಪದ ನಾಯಕ 1999ರಲ್ಲಿ ನಿಧನರಾಗಿದ್ದಾರೆ.

## ಉಲ್ಲೇಖಗಳು
## ಹೊರಕೊಂಡಿಗಳು
ದೇವರ ಹಿಪ್ಪರಗಿ ವಿಧಾನಸಭಾ ಕ್ಷೇತ್ರ

ವರ್ಗ:ಬಿಜಾಪುರ ಜಿಲ್ಲೆ
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ಇಟ್ಟಿ

**ಇಟ್ಟಿ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಉದ್ದವಾದ ಕೋಲಿನ ತುದಿಗೆ ಮೊನಚಾದ ಉಕ್ಕಿನ ಅಲಗನ್ನು ಸಿಕ್ಕಿಸಿರುವ ಭರ್ಜಿಯಂಥ ಒಂದು ಆಯುಧವಾದ ಈಟಿ
* ವೈದಿಕ ಮಂತ್ರಗಳ ಪಠಣವು ಜೊತೆಗೂಡಿರುವ ಅರ್ಪಣೆಗಳ ಒಂದು ಧರ್ಮಾಚರಣೆಯಾದ ಯಜ್ಞ
ಜನಸಮೂಹ

thumb|ಮೆಟ್ರೊ ನಿಲ್ದಾಣದಲ್ಲಿ ಜನಸಮೂಹ

**ಜನಸಮೂಹ** ಎಂದರೆ ಸೇರಿರುವ ಅಥವಾ ಒಟ್ಟೆಂದು ಪರಿಗಣಿಸಲಾದ ಜನರ ದೊಡ್ಡ ಗುಂಪು. ಒಂದು ಜನಸಮೂಹವನ್ನು ಒಂದು ಸಾಮಾನ್ಯ ಉದ್ದೇಶ ಅಥವಾ ಭಾವನಾಸಮೂಹದ ಮೂಲಕ ವ್ಯಾಖ್ಯಾನಿಸಬಹುದು, ಉದಾಹರಣೆಗೆ ರಾಜಕೀಯ ರ‍್ಯಾಲಿಯಲ್ಲಿ, ಕ್ರೀಡಾ ಕಾರ್ಯಕ್ರಮದಲ್ಲಿ, ಅಥವಾ ಲೂಟಿಯಲ್ಲಿ (ಇದನ್ನು ಮನೋವೈಜ್ಞಾನಿಕ ಜನಸಮೂಹ ಎಂದು ಕರೆಯಲಾಗುತ್ತದೆ), ಅಥವಾ ಸರಳವಾಗಿ ಒಂದು ಬಿಡುವಿಲ್ಲದ ಪ್ರದೇಶದಲ್ಲಿ ತಮ್ಮ ಕಾರ್ಯದಲ್ಲಿ ಮಗ್ನವಾಗಿರುವ ಅನೇಕ ಜನರಿಂದ ರಚನೆಯಾಗಿರಬಹುದು.

ಸಾಮಾಜಿಕ ಅಂಶಗಳು ಜನಸಮೂಹಗಳ ರೂಪಗೊಳ್ಳುವಿಕೆ, ನಿರ್ವಹಣೆ ಮತ್ತು ನಿಯಂತ್ರಣಕ್ಕೆ ಸಂಬಂಧಿಸಿರುತ್ತವೆ, ವ್ಯಕ್ತಿಗಳು ಮತ್ತು ಗುಂಪುಗಳು ಇಬ್ಬರ ದೃಷ್ಟಿಗಳಿಂದಲೂ. ಹಲವುವೇಳೆ ಒಂದು ನಿರ್ದಿಷ್ಟ ದೃಷ್ಟಿಕೋನದೊಂದಿಗೆ ಹೊಂದಿಕೊಳ್ಳುವಂತೆ ಜನಸಮೂಹದ ಮನವೊಲಿಸಲು (ಉದಾ. ರಾಜಕೀಯ ರ‍್ಯಾಲಿಗಳು), ಅಥವಾ ಹಾನಿ ಅಥವಾ ಜನಸಮೂಹ ವರ್ತನೆಯನ್ನು ತಡೆಯುವ ಸಲುವಾಗಿ ಗುಂಪುಗಳನ್ನು ಹತೋಟಿಯಲ್ಲಿಡಲು ಜನಸಮೂಹ ನಿಯಂತ್ರಣವನ್ನು ವಿನ್ಯಾಸಗೊಳಿಸಲಾಗಿರುತ್ತದೆ. ರಾಜಕೀಯವಾಗಿ ಆಯೋಜಿತ ಜನಸಮೂಹ ನಿಯಂತ್ರಣವನ್ನು ಸಾಮಾನ್ಯವಾಗಿ ಕಾನೂನು ಜಾರಿ ಮೂಲಕ ನಿರ್ವಹಿಸಲಾಗುತ್ತದೆ ಆದರೆ ಕೆಲವು ಸಂದರ್ಭಗಳಲ್ಲಿ ವಿಶೇಷವಾಗಿ ದೊಡ್ಡ ಅಥವಾ ಅಪಾಯಕಾರಿ ಜನಸಮೂಹಗಳಿಗಾಗಿ ಸೇನಾ ಪಡೆಗಳನ್ನು ಬಳಸಲಾಗುತ್ತದೆ.

ಸಾಮಾನ್ಯ ಮಟ್ಟದಲ್ಲಿ, ಜನಸಮೂಹ ಮನೋಭಾವವು ಪ್ರತ್ಯೇಕ ಜನಸಮೂಹ ಸದಸ್ಯರು ಮತ್ತು ಒಟ್ಟಾರೆ ಜನಸಮೂಹದ ವರ್ತನೆ ಮತ್ತು ಯೋಚನಾ ಪ್ರಕ್ರಿಯೆಗಳಿಗೆ ಸಂಬಂಧಿಸಿದೆ. ಜನಸಮೂಹ ಕಾರ್ಯಕ್ರಮಗಳ ಸಾಮಾನ್ಯತೆ, ಮತ್ತು ಜನರ ಅಂತಹ ದೊಡ್ಡ ಸಮೂಹಗಳಿಗೆ ಸಂಬಂಧಿಸಿದ ಸಂಭಾವ್ಯ ಸುರಕ್ಷತಾ ಸಮಸ್ಯೆಗಳನ್ನು ಪರಿಗಣಿಸಿ, ಈ ವಿಷಯವು ಜನಸಮೂಹ ನಿರ್ವಹಣೆಗೆ ಹೊಣೆಯಾದ ಸಂಸ್ಥೆಗಳಿಂದ ಮತ್ತು ಸರ್ಕಾರಗಳಿಂದಲೂ ಹೆಚ್ಚು ಗಮನ ಪಡೆಯುತ್ತಿದೆ.

ಜನಸಮೂಹಗಳ ಮೇಲಿನ ಅನೇಕ ಅಧ್ಯಯನಗಳು ಜನಸಮೂಹಗಳು ವಿಭಿನ್ನ ಪರಿಸ್ಥಿತಿಗಳಿಗೆ ಹೇಗೆ ಪ್ರತಿಕ್ರಿಯಿಸುತ್ತವೆಂಬ ಬಗ್ಗೆ ಒಳನೋಟಗಳನ್ನು ನೀಡಿವೆ. ೨೦೦೯ರ ಒಂದು ವರದಿಯು ಜನಸಮೂಹಗಳ ಅನೇಕ ವೀಕ್ಷಿಸಬಲ್ಲ ವರ್ತನೆಗಳನ್ನು ಎತ್ತಿ ತೋರಿಸಿತು. ಇದರಲ್ಲಿ ಕೇವಲ ಕೆಲವೇ ಸದಸ್ಯರು ಅಂತಹ ನಿರ್ಣಯಗಳನ್ನು ಮಾಡಲು ಬೇಕಾದ ಮಾಹಿತಿಯನ್ನು ಹೊಂದಿದ್ದರೂ ಸಹ, ಜನಸಮೂಹಗಳು ತಮ್ಮ ದಿಕ್ಕು ಹಾಗೂ ಚಲನೆಯ ವೇಗಕ್ಕೆ ಸಂಬಂಧಿಸಿದಂತೆ ಒಗ್ಗಟ್ಟಿನ ನಿರ್ಣಯಗಳನ್ನು ಮಾಡಬಲ್ಲವು ಎಂಬ ಸಾಕ್ಷ್ಯಗಳು ಸೇರಿವೆ. ತಿಳಿವಳಿಕೆಯುಳ್ಳ ಸದಸ್ಯರು ಜನಸಮೂಹದ ಮೇಲೆ ಪ್ರಭಾವ ಬೀರುವ ಪ್ರಮಾಣವು ಆ ಗುಂಪಿನಲ್ಲಿ ಅವರ ಸ್ಥಾನವನ್ನು ಅವಲಂಬಿಸಿರುತ್ತದೆ, ಮತ್ತು ಜನಸಮೂಹದ ಕೇಂದ್ರದಲ್ಲಿರುವವರು ಹೆಚ್ಚಿನ ಪ್ರಭಾವ ಹೊಂದಿರುವ ಸಾಧ್ಯತೆ ಇರುತ್ತದೆ.

## ಉಲ್ಲೇಖಗಳು
ವರ್ಗ:ಸಾಮಾಜಿಕ ಗುಂಪುಗಳು
ಠೇವಣಿ

**ಠೇವಣಿ** ಎಂದರೆ ಯಾವುದೇ ಸಂಸ್ಥೆಯಲ್ಲಿ ಇರಿಸಲಾದ ವಿತ್ತೀಯ ಮೊತ್ತ.

ಠೇವಣಿಯು ಯಾರಿಂದ ಇರಿಸಲ್ಪಟ್ಟಿರುತ್ತದೆಯೊ ಆ ಪಕ್ಷದ (ವ್ಯಕ್ತಿ ಅಥವಾ ಸಂಸ್ಥೆ) ಜಮಾ ಆಗಿರುತ್ತದೆ, ಮತ್ತು ಅದನ್ನು ಹಿಂದೆ ತೆಗೆದುಕೊಳ್ಳಬಹುದು (ವಾಪಸು ತೆಗೆದುಕೊಳ್ಳುವುದು), ಯಾವುದೋ ಇತರ ಪಕ್ಷಕ್ಕೆ ಹಸ್ತಾಂತರಿಸಬಹುದು, ಅಥವಾ ಮುಂದಿನ ದಿನಾಂಕದಲ್ಲಿ ಖರೀದಿಗೆ ಬಳಸಬಹುದು.

ಈ ಹಣಕಾಸು ಪರಿಕಲ್ಪನೆಯನ್ನು ಹಲವುವೇಳೆ ಬ್ಯಾಂಕ್‍ಗಳ ಸಂಬಂಧ ಬಳಸಲಾಗುತ್ತದೆ, ಏಕೆಂದರೆ ಬ್ಯಾಂಕ್‍ಗಳಲ್ಲಿ ಠೇವಣಿಗಳು ಸಾಮಾನ್ಯವಾಗಿ ಹಣ ಬರುವ ಮುಖ್ಯ ಮೂಲವಾಗಿರುತ್ತವೆ.

## ಬಗೆಗಳು 
ಠೇವಣಿಗಳ ಬಗೆಗಳೆಂದರೆ:

* ವಹಿವಾಟು ಖಾತೆ (ದೇಶದನುಸಾರ *ಚೆಕಿಂಗ್ ಖಾತೆ* ಅಥವಾ *ಚಾಲ್ತಿ ಖಾತೆ*), ಠೇವಣಿದಾರನಿಗೆ ಹಣವನ್ನು ಯಾವುದೇ ಸಮಯದಲ್ಲಿ ಬಳಸಲು ಹಕ್ಕಿರುತ್ತದೆ, ಕೆಲವೊಮ್ಮೆ ಅಲ್ಪ ನೋಟೀಸು ಅವಧಿಗಳಿಗೆ ಒಪ್ಪಲಾಗುತ್ತದೆ; *ಕಾಲ್ ಡಿಪಾಸಿಟ್* ಅಥವಾ *ಸೈಟ್ ಡಿಪಾಸಿಟ್* ಎಂದೂ ಕರೆಯಲ್ಪಡುತ್ತದೆ
* ಸ್ಥಿರಾವಧಿಯ ಠೇವಣಿ (ಅಥವಾ *ಕಾಲ ಠೇವಣಿ*), ಇವು ನಿಶ್ಚಿತ ಅವಧಿ ಮತ್ತು ನಿರ್ದಿಷ್ಟ ಬಡ್ಡಿ ದರವನ್ನು ಹೊಂದಿರುತ್ತವೆ
** ನಿಶ್ಚಿತ ಠೇವಣಿ (ಭಾರತದಲ್ಲಿ ಫಿಕ್ಸೆಡ್ ಡಿಪಾಸಿಟ್) 
** ಠೇವಣಿ ಪ್ರಮಾಣಪತ್ರ ಅಮೇರಿಕಾ ಮತ್ತು ಕ್ಯಾನಡಾದಲ್ಲಿ
* **ರಾತ್ರೋರಾತ್ರಿಯ ಸಾಲ**, ಸಾಮಾನ್ಯವಾಗಿ ಮಧ್ಯಾಹ್ನದಿಂದ ಮಧ್ಯಾಹ್ನದ ವರೆಗೆ ನಡೆಯುತ್ತದೆ, ಮತ್ತು ವಿಶೇಷ ದರವನ್ನು ಬಳಸುತ್ತದೆ. ಇದರ ಮುಖ್ಯ ಉದ್ದೇಶ ಭದ್ರತೆಯಾಗಿ ಒದಗಿಸುವುದು ಅಥವಾ ಭಾಗಶಃ ಪಾವತಿಯಾಗಿ ಒದಗಿಸುವುದು.

## ಉಲ್ಲೇಖಗಳು 
ವರ್ಗ:ಬ್ಯಾಂಕಿಂಗ್ ಪದಗಳು
ಹುಮುಸ್

thumb

**ಹುಮುಸ್** ಬೇಯಿಸಿ ಅರೆದ ಕಡಲೆ ಅಥವಾ ಇತರ ಅವರೆಗಳಿಂದ ತಯಾರಿಸಲಾದ ಒಂದು ಲೆವಂಟೈನ್ ಅದ್ದು ವ್ಯಂಜನ ಅಥವಾ ಸ್ಪ್ರೆಡ್. ಇದಕ್ಕೆ ತಾಹೀನಿ, ಆಲಿವ್ ಎಣ್ಣೆ, ನಿಂಬೆರಸ, ಉಪ್ಪು ಮತ್ತು ಬೆಳ್ಳುಳ್ಳಿಯನ್ನು ಸೇರಿಸಲಾಗುತ್ತದೆ. ಇದು ಮಧ್ಯ ಪ್ರಾಚ್ಯ ಮತ್ತು ಮೆಡಿಟರೇನಿಯನ್ ಪ್ರದೇಶ, ಜೊತೆಗೆ ವಿಶ್ವದಾದ್ಯಂತ ಮಧ್ಯ ಪ್ರಾಚ್ಯ ಪಾಕಪದ್ಧತಿಯಲ್ಲಿ ಜನಪ್ರಿಯವಾಗಿದೆ. ಉತ್ತರ ಅಮೇರಿಕಾ ಮತ್ತು ಯೂರೋಪ್‍ನಲ್ಲಿನ ಬಹುತೇಕ ಕಿರಾಣಿ ಅಂಗಡಿಗಳಲ್ಲಿ ಇದನ್ನು ಕಾಣಬಹುದು.

ಒಂದು ಕ್ಷುಧಾವರ್ಧಕ ಮತ್ತು ಅದ್ದು ವ್ಯಂಜನವಾಗಿ, ಹುಮುಸ್ ಅನ್ನು ಪಿಟಾದಂತಹ ಫ಼್ಲ್ಯಾಟ್‍ಬ್ರೆಡ್‍ನೊಂದಿಗೆ ಬಡಿಸಲಾಗುತ್ತದೆ. ಇದನ್ನು ಮೇಜ಼ೇಯ ಭಾಗವಾಗಿಯೂ, ಅಥವಾ ಫ಼ಲಾಫ಼ಲ್, ಗ್ರಿಲ್ ಮಾಡಿದ ಕೋಳಿಮಾಂಸ, ಮೀನು ಅಥವಾ ಬದನೆಗೆ ಪಕ್ಕಖಾದ್ಯವಾಗಿ ಬಡಿಸಲಾಗುತ್ತದೆ. ಅಲಂಕರಣಗಳಲ್ಲಿ ಕತ್ತರಿಸಿದ ಟೊಮೇಟೊ, ಸೌತೆಕಾಯಿ, ಕೊತ್ತುಂಬರಿ, ಪಾರ್ಸ್ಲೇ, ಕಂದು ಬರುವಂತೆ ಬೇಯಿಸಿದ ಈರುಳ್ಳಿ, ಸಾಟೆಮಾಡಿದ ಅಣಬೆಗಳು, ಇಡೀ ಕಡಲೆಗಳು, ಆಲಿವ್ ಎಣ್ಣೆ, ಗಟ್ಟಿಯಾಗುವಂತೆ ಬೇಯಿಸಿದ ಮೊಟ್ಟೆಗಳು, ಪ್ಯಾಪ್ರಿಕಾ, ಸೂಮ್ಯಾಕ್, ಫ಼ಲ್, ಆಲಿವ್‍ಗಳು, ಉಪ್ಪಿನಕಾಯಿಗಳು ಮತ್ತು ಪೈನ್ ನಟ್‍ಗಳು ಸೇರಿವೆ. ಮಧ್ಯ ಪ್ರಾಚ್ಯದ ಹೊರಗೆ, ಇದನ್ನು ಕೆಲವೊಮ್ಮೆ ತೊರ್ತೀಯಾ ಚಿಪ್ಸ್ ಅಥವಾ ಕ್ರ್ಯಾಕರ್‌ಗಳೊಂದಿಗೆ ಬಡಿಸಲಾಗುತ್ತದೆ.

ಸಾಂಪ್ರದಾಯಿಕ ಹುಮುಸ್‍ನ ಮುಖ್ಯ ಘಟಕಾಂಶವಾದ ಕಡಲೆಯು ಗಣನೀಯ ಪ್ರಮಾಣದಲ್ಲಿ ನಾರು, ಪ್ರೋಟೀನ್, ಬಿ ವಿಟಮಿನ್‍ಗಳು, ಮ್ಯಾಂಗನೀಸ್ ಮತ್ತು ಇತರ ಪೌಷ್ಟಿಕಾಂಶಗಳನ್ನು ಹೊಂದಿದೆ. ಹುಮುಸ್‍ನ ಪಾಕವಿಧಾನಗಳು ಬದಲಾಗುವುದರಿಂದ ಪೋಷಣೀಯ ವಸ್ತುಗಳೂ ಬದಲಾಗುತ್ತವೆ ಮತ್ತು ಮುಖ್ಯವಾಗಿ ಕಡಲೆಗಳು, ತಾಹೀನಿ ಮತ್ತು ನೀರಿನ ತುಲನಾತ್ಮಕ ಅನುಪಾತಗಳನ್ನು ಆಧರಿಸಿವೆ. ೧೦೦ ಗ್ರಾಮ್ ಹುಮುಸ್ ಸುಮಾರು ೧೭೦ ಕ್ಯಾಲೊರಿ ಒದಗಿಸುತ್ತದೆ ಮತ್ತು ಅನೇಕ ಪೌಷ್ಟಿಕಾಂಶಗಳ ಬಹಳ ಒಳ್ಳೆ ಮೂಲವಾಗಿದೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಶೈಕ್ಷಣಿಕ ಹಂತ

**ಶೈಕ್ಷಣಿಕ ಹಂತಗಳು** ಎಂದರೆ ವಿಧ್ಯುಕ್ತ ಕಲಿಕೆಯ ಉಪವಿಭಾಗಗಳು ಮತ್ತು ಸಾಮಾನ್ಯವಾಗಿ ಮುಂಚಿನ ಬಾಲ್ಯದ ಶಿಕ್ಷಣ, ಪ್ರಾಥಮಿಕ ಶಿಕ್ಷಣ, ಪ್ರೌಢ ಶಿಕ್ಷಣ ಮತ್ತು ತೃತೀಯಕ (ಅಥವಾ ಉನ್ನತ) ಶಿಕ್ಷಣವನ್ನು ಒಳಗೊಳ್ಳುತ್ತವೆ. ತನ್ನ ಅಂತರರಾಷ್ಟ್ರೀಯ ಶಿಕ್ಷಣ ವ್ಯವಸ್ಥೆಯ ಪ್ರಮಾಣಕ ವರ್ಗೀಕರಣದಲ್ಲಿ (ಐಎಸ್‍ಸಿಇಡಿ) ಯುನೆಸ್ಕೊ ಏಳು ಸ್ತರಗಳ ಶಿಕ್ಷಣವನ್ನು ಗುರುತಿಸುತ್ತದೆ, ಸ್ತರ ೦ (ಪ್ರಾಥಮಿಕಪೂರ್ವ ಶಿಕ್ಷಣ) ಇಂದ ಸ್ತರ ೬ ರವರೆಗೆ (ಉನ್ನತ ಶಿಕ್ಷಣದ ಎರಡನೇ ಹಂತ). ಯುನೆಸ್ಕೊದ ಅಂತರರಾಷ್ಟ್ರೀಯ ಶಿಕ್ಷಣ ವಿಭಾಗವು ದೇಶ-ನಿರ್ದಿಷ್ಟ ಶಿಕ್ಷಣ ವ್ಯವಸ್ಥೆಗಳು ಮತ್ತು ಅವುಗಳ ಹಂತಗಳ ದತ್ತಸಂಚಯವನ್ನು ನಿರ್ವಹಿಸುತ್ತದೆ.

ಬಾಲ್ಯ ಮತ್ತು ಮುಂಚಿನ ಪ್ರೌಢಾವಸ್ಥೆಯ ಅವಧಿಯಲ್ಲಿನ ಶಿಕ್ಷಣವನ್ನು ಸಾಮಾನ್ಯವಾಗಿ ಬಾಲ್ಯ ವಿದ್ಯಾಭ್ಯಾಸದ ಎರಡು ಅಥವಾ ಮೂರು ಹಂತದ ವ್ಯವಸ್ಥೆ, ನಂತರ ತಮ್ಮ ವಿಧ್ಯುಕ್ತ ಶಿಕ್ಷಣವನ್ನು ಮುಂದುವರಿಸುವವರಿಗೆ ಇದನ್ನು ಅನುಸರಿಸುವ ಹೆಚ್ಚುವರಿ ಹಂತಗಳ ಉನ್ನತ ಶಿಕ್ಷಣ ಅಥವಾ ವೃತ್ತಿಪರ ಶಿಕ್ಷಣದ ಮೂಲಕ ಒದಗಿಸಲಾಗುತ್ತದೆ:
* ಶಿಶುವಿಹಾರದಲ್ಲಿ ಮುಂಚಿನ ಬಾಲ್ಯದ ಶಿಕ್ಷಣ
* ಪ್ರಾಥಮಿಕ ಶಾಲೆಯಲ್ಲಿ, ಮತ್ತು ಕೆಲವೊಮ್ಮೆ ಮಾಧ್ಯಮಿಕ ಶಾಲೆಯ ಮುಂಚಿನ ವರ್ಷಗಳಲ್ಲಿ ಪ್ರಾಥಮಿಕ ಶಿಕ್ಷಣ
* ಪ್ರೌಢ ಶಾಲೆಯಲ್ಲಿ, ಮತ್ತು ಕೆಲವೊಮ್ಮೆ ಮಾಧ್ಯಮಿಕ ಶಾಲೆಯ ನಂತರದ ವರ್ಷಗಳಲ್ಲಿ ಪ್ರೌಢ ಶಿಕ್ಷಣ
* ಉನ್ನತ ಶಿಕ್ಷಣ ಅಥವಾ ವೃತ್ತಿಪರ ಶಿಕ್ಷಣ

ಸಡ್ಬೆರಿ ಶಾಲೆಗಳು ವಿದ್ಯುಕ್ತ ತರಗತಿ ಮಟ್ಟಗಳು ಅಥವಾ ಶೈಕ್ಷಣಿಕ ಹಂತಗಳನ್ನು ಬಳಸುವುದಿಲ್ಲ. ಬದಲಾಗಿ, ಒಂದು ಪ್ರಜಾಸತ್ತೀಯ ಶೈಕ್ಷಣಿಕ ವ್ಯವಸ್ಥೆಯಲ್ಲಿ ೪ ರಿಂದ ೧೮ ವರ್ಷದ ವಿದ್ಯಾರ್ಥಿಗಳನ್ನು ಒಟ್ಟುಗೂಡಿಸಲಾಗುತ್ತದೆ, ಮತ್ತು ವಿಶೇಷ ಜ್ಞಾನ ಅಥವಾ ಸುರಕ್ಷತಾ ವಿಧಾನಗಳು ಅಗತ್ಯವಾದ ಉಪಕರಣವನ್ನು ಬಳಸಲು ಪ್ರಮಾಣೀಕರಣಗಳ ಸರಣಿಯ ಮೇಲೆ ಅವಲಂಬಿಸಲಾಗುತ್ತದೆ. ಈ ಪ್ರಮಾಣೀಕರಣಗಳು ಸಾಮಾನ್ಯವಾಗಿ ವಯಸ್ಸಿನಿಂದ ನಿರ್ಬಂಧಿತವಾಗಿರುವುದಿಲ್ಲ, ಬದಲಾಗಿ ತೋರಿಸಲಾದ ಸಾಮರ್ಥ್ಯದಿಂದ ನಿರ್ಬಂಧಿತವಾಗಿರುತ್ತವೆ.

ಭಾರತದಲ್ಲಿ, ಕೇಂದ್ರ ಮತ್ತು ಬಹುತೇಕ ರಾಜ್ಯ ಮಂಡಳಿಗಳು ಏಕಪ್ರಕಾರವಾಗಿ ಶಿಕ್ಷಣದ "೧೦+೨+೩" ಮಾದರಿಯನ್ನು ಅನುಸರಿಸುತ್ತವೆ. ಈ ಮಾದರಿಯಲ್ಲಿ, ೧೦ ವರ್ಷಗಳ ಅಧ್ಯಯನವನ್ನು ಶಾಲೆಗಳಲ್ಲಿ ಮಾಡಲಾಗುತ್ತದೆ, ಮತ್ತು ೨ ವರ್ಷದ ಅಧ್ಯಯನ ಪದವಿಪೂರ್ವ ಕಾಲೇಜುಗಳಲ್ಲಿ, ಮತ್ತು ನಂತರ ಸ್ನಾತಕ ಪದವಿಗಾಗಿ ೩ ವರ್ಷದ ಅಧ್ಯಯನ ಮಾಡಲಾಗುತ್ತದೆ. ಇಷ್ಟೇ ಅಲ್ಲದೆ ಮೊದಲ ೧೦ ವರ್ಷವನ್ನು ೪ ವರ್ಷದ ಪ್ರಾಥಮಿಕ ಶಿಕ್ಷಣ, ೬ ವರ್ಷದ ಪ್ರೌಢ ಶಾಲೆ ಮತ್ತು ೨ ವರ್ಷದ ಪದವಿಪೂರ್ವ ಕಾಲೇಜು ಶಿಕ್ಷಣವಾಗಿ ಉಪವಿಭಾಗಿಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಶಿಕ್ಷಣ
ಕೋಡಸಿಗ

ಕೊಡಸಿಗೆ ಅಥವಾ ಕೊಡಸಿಗ ಇದರ ವೈಜ್ಞಾನಿಕ ಹೆಸರು ಹೊಲೆರನಿ ಆಂಟಿಡೀಸೆಂಟ್ರಿಕಾ. ಇದು ಎಪೋಸೈನೇಸಿ ಸಸ್ಯ ಕುಟುಂಬಕ್ಕೆ ಸೇರಿದೆ. ಕರಾವಳಿ ಕರ್ನಾಟಕದ ಭಾಗಗಳಲ್ಲಿ ಇದನ್ನು ಕೊಡಸಾನ ಎನ್ನುತ್ತಾರೆ. ಕನ್ನಡದಲ್ಲಿ ಕೊಡಸಾನ, ಕೊಡಮುರಿಕೆ, ಕೊಡಸ, ಎಂಬುದಾಗಿಯೂ ಕರೆಯುತ್ತಾರೆ. 

### ಇತರ ಭಾಷೆಗಳಲ್ಲಿನ ಹೆಸರು
*ಕನ್ನಡದಲ್ಲಿ: ಕೊಡಸ, ಕೊಡಸಿಗ, ಕೊಡಗಾಸನ, ಕುಟಜಾ
*ಇಂಗ್ಲೀಷ್: ಈಸ್ಟರ್‍ಟ್ರೀ
*ಸಂಸ್ಕೃತ: ಕುಟಜಾ, ಗಿರಿಮಲ್ಲಿಕಾ, ವತ್ಸಕ, ಪಾಂಡುರಾ ಧೃಮ, ಇಂದ್ರವೃಕ್ಷ, ಕಾಲಿಂಗ
*ಹಿಂದಿ: ಇಂದ್ರಿಜು, ಕುರುಚಿ
*ತಮಿಳು: ವೆಪಲೈ
*ಮಾಲಯಳ: ಕೊಡಗಪಾಲ

### ಸಸ್ಯದ ಪರಿಚಯ
ಕೋಡಸಿಗ ಎಂಬುದು ಸಣ್ಣ ಪ್ರಮಾಣದ ಪರ್ಣಪಾತಿ ಮರ. ಪರಸ್ಪರಾಭಿಮುಖ ಎಲೆಗಳು, ತೊಗಟೆ ಬೂದುಕಂದು ಬಣ್ಣವಾಗಿರುತ್ತದೆ. ಕರ್ನಾಟಕದ ಪರ್ಣಪಾತಿ ಕಾಡುಗಳಲ್ಲಿ ಕಂಡು ಬರುತ್ತದೆ. ಎಲೆಗಳು ಡಿಸೆಂಬರ್-ಜನವರಿಗೆ ಹಳದಿ ಬಣ್ಣಕ್ಕೆ ತಿರುಗಿ, ಫೆಬ್ರವರಿ ತಿಂಗಳಿಗೆ ಉದುರಿ ಮರವು ಏಪ್ರಿಲ್‍ವರೆಗೆ ಎಲೆರಹಿತವಾಗಿದ್ದು, ಆಗ ಹೊಸ ತಳಿರು ಮೂಡುತ್ತದೆ.
ಹೂಬಿಡುವ ಕಾಲ ವಿಭಿನ್ನವಾಗಿದ್ದು, ಸಾಮಾನ್ಯವಾಗಿ ಬಿಳಿಯ ಹೂಗೊಂಚಲು ಸುವಾಸನೆಯಿಂದ ಕೂಡಿದ್ದು ಮೇ ತಿಂಗಳಿಂದ, ಆಗಸ್ಟ್ ತಿಂಗಳವರೆಗೂ ಕಾಣಬರುತ್ತದೆ. ಕಾಯಿಗಳು ಹೂವಿನ ಜೊತೆಯಲ್ಲಿ ಬೆಳೆದು ೨೦-೪೦ ಸೆ.ಮೀ ಉದ್ದವಾಗಿ ಬೆಳೆದು ಆಗಸ್ಟ್ -ಅಕ್ಟೋಬರ್ ತಿಂಗಳಲ್ಲಿ ಜೋಡಿಜೋಡಿಯಾಗಿ ತೂಗಾಡುತ್ತದೆ. ಫೆಬ್ರವರಿ-ಏಪ್ರಿಲ್ ತಿಂಗಳಲ್ಲಿ ಬಿರಿದು ರೇಷ್ಮೆಯಂತಹ ಕೋಶಗಳಿಂದ ಆವೃತವಾದ ಬೀಜಗಳು ಹೊರಚೆಲ್ಲವುತ್ತದೆ. ಉತ್ತಮ ಸುವಾಸನೆ ಹೊಂದಿರುವ ಹೂವು ನಂತರ ಬೂರಗದ ಹತ್ತಿಯ ಕೊಡಿನ ತರಹ ಬೀಜಗಳಾಗಿ ಗಾಳಿಯಲ್ಲಿ ಬೀಜ ಪ್ರಸಾರವಾಗಿ ಸಸ್ಯಾಭಿವೃದ್ದಿಯಾಗುತ್ತದೆ. ಇದನ್ನು ಭಾರತದಾದ್ಯಂತ ಬೇಳೆಯುತ್ತಾರೆ. ಏಷ್ಯಾದ ದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಇದು ಭಾರತದ ಉಷ್ಣವಲಯದ ಭಾಗಗಳಲ್ಲಿ ಮತ್ತು ಹಿಮಾಲಯ ಪ್ರದೇಶಗಳಲ್ಲಿ ಸಮಾನ್ಯವಾಗಿ ಕಂಡುಬರುತ್ತದೆ. ೧,೧೦೦ ಮೀಟರ್ ಎತ್ತರದಲ್ಲಿ ಅಸ್ಸಾಂ ಮತ್ತು ಉತ್ತರ ಭಾರತದಲ್ಲಿ ಬೆಳೆಯುತ್ತಾರೆ.
ಪಶ್ಚಿಮ ಘಟ್ಟ ಮೂಲದ ಈ ಸಸ್ಯ ವರ್ಗದ ಉಪಯೋಗ ದೇಶಾದ್ಯಾಂತ ಇರುವುದು ಕಂಡು ಬರುತ್ತದೆ.https://kn.wiktionary.org/wiki/%E0%B2%AD%E0%B2%BE%E0%B2%B0%E0%B2%A4] 
### ಉಪಯೋಗ
ಇದನ್ನು ಬಿಸಿಲಲ್ಲಿ ಒಣಗಿಸಿಟ್ಟರೆ ಬೇಕಾದಾಗ ತುಪ್ಪದಲ್ಲಿ ಒಗ್ಗರಿಸಿ ಪಲ್ಯ ಇಲ್ಲವೆ ಮಜ್ಜಿಗೆ, ತೆಂಗಿನತುರಿ, ಮೆಣಸಿನೊಂದಿಗೆ ರುಬ್ಬಿ ರುಚಿಕಟ್ಟಾದ ತಂಬುಳಿ ಮಾಡಬಹುದು. ಮಳೆಗಾಲದ ಶೀತ, ಅಜೀರ್ಣದ ಭೇಧಿಗಳಿಗೆ ಇದು ದಿವ್ಯ ಔಷಧಿಯಾಗಿದೆ. ಇದರ ಎಲೆಯನ್ನು ನೆನೆಹಾಕಿ ತಯಾರಿಸಿದ ಎಣ್ಣೆಯನ್ನು ಚರ್ಮದ ತುರಿಕಜ್ಜಿ, ಇಸುಬು, ತಲೆಯ ಹೊಟ್ಟು, ವ್ರಣಗಳ ನಿವಾರಣೆಗೆ ಬಳಸಲಾಗುತ್ತದೆ. ತೊಗಟೆ ಮತ್ತು ಬೇರುಗಳು ಔಷಧೀಯ ಗುಣಗಳನ್ನು ಹೊಂದಿದ್ದು ಮಜ್ಜಿಗೆಯಲ್ಲಿ ತೇಯ್ದು ಸೇವಿಸಿದರೆ ಅಜೀರ್ಣದಿಂದಾಗುವ ಹೊಟ್ಟೆನೋವು, ಆಮಶಂಕೆ, ಬೇಧಿಯಂಥ ಕಾಯಿಲೆಗಳನ್ನು ನಿವಾರಿಸುತ್ತದೆ. ಇದನ್ನು ಹಾಗಲಕಾಯಿಯಂತೆ ಎಲ್ಲಾ ತರದ ಅಡುಗೆಗಳಲ್ಲೂ ಬಳಿಸಬಹುದಾಗಿದೆ.

ಅರಳಿದ ಕೊಡಸಿಗ ಹೂಗಳನ್ನು ತೊಳದು ಬಿಸಿಲಿನಲ್ಲಿ ಒಣಗಿಸಿಕೊಂಡರೆ ಬೇಕಾದಾಗ ತಂಬುಳಿ ಮಾಡಬಹುದು. ರಕ್ತಭೇದಿ ಖಾಯಿಲೆಗೆ ಇದರ ಬೀಜಗಳನ್ನು ಶುಂಠಿಯಿಂದ ಬೇರಸಿ ಔಷಧಿ ತಯಾರಿಸುತ್ತಾರೆ.  

ಇದು ಪದೇ ಪದೇ ಬರುವ ಮಲೇರಿಯಾದಂತಹ ಜ್ವರವನ್ನು ಹುಟ್ಟುಡಗಿಸುವಗುಣ ಹೊಂದಿದೆ. ಇದರಿಂದ ಸ್ಟಿರಾಯ್ಡ್ ಹಾರ್ಮೊನ್ ಉತ್ಪಾದಿಸುತ್ತದೆ. 

ಹೂವು, ಎಲೆ, ಬೀಜ ಎಳೆಕೊಡು, ತೊಗಡೆ ಮತ್ತು ಬೇರಗಳನ್ನು ಬಳಸಿ ವಿವಿಧ ಚರ್ಮರೋಗಗಳು ಹಾಗೂ ರಕ್ತದಲ್ಲಿನ ನಂಜಿನ ನಿವಾರಣೆಗೆ ಸಿದ್ದ ಔಷದಿ ನೀಡುತ್ತಾರೆ. ಮುಖ್ಯವಾಗಿ ಬೇರುಗಳಿಂದ ತಯಾರಿಸಿದ ಕಷಾಯವನ್ನು ಗಾಯ, ಹುಣ್ಣು ಕಜ್ಜಿಗಳನ್ನು ತೊಳೆಯಲು ಬಳಸುತ್ತಾರೆ. 
### ಉಲ್ಲೇಖಗಳು
A Text Book of Dravyaguna Vijnana by Dr. Prakash L. Hegde & Dr. Harini A.

ವರ್ಗ:ಮರಗಳು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಆಳ್ವಾಸ್ ಶೋಭವನ
ವರ್ಗ:ಸಸ್ಯಗಳು
ಇರುಳುಗಣ್ಣು

thumb|ಇರುಳುಗಣ್ಣಿನ ಪರಿಣಾಮ. ಎಡ: ಸಾಮಾನ್ಯ ರಾತ್ರಿ ದೃಷ್ಟಿ, ಬಲ: ಇರುಳುಗಣ್ಣು

**ಇರುಳುಗಣ್ಣು** ತುಲನಾತ್ಮಕವಾಗಿ ಮಂದ ಬೆಳಕಿನಲ್ಲಿ ನೋಡಲು ಕಠಿಣ ಅಥವಾ ಅಸಾಧ್ಯವಾಗುವ ಪರಿಸ್ಥಿತಿ. ಇದು ಹಲವಾರು ನೇತ್ರರೋಗಗಳ ಲಕ್ಷಣವಾಗಿದೆ. ಇರುಳುಗಣ್ಣು ಹುಟ್ಟಿನಿಂದಲೇ ಇರಬಹುದು, ಅಥವಾ ಗಾಯ ಅಥವಾ ಅಪೌಷ್ಟಿಕತೆಯಿಂದ (ಉದಾಹರಣೆಗೆ, ವಿಟಮಿನ್ ಎಯ ಕೊರತೆ) ಉಂಟಾಗಬಹುದು. ಇದನ್ನು ಕತ್ತಲೆಗೆ ಸಾಕಾಗದಷ್ಟು ಹೊಂದಿಕೊಳ್ಳುವಿಕೆ ಎಂದು ವಿವರಿಸಬಹುದು.

*ರೆಟಿನೈಟಿಸ್ ಪಿಗ್ಮೆಂಟೋಸಾ* (ರೆಟಿನಾದಲ್ಲಿ ಕಪ್ಪುವರ್ಣ ಆಗುವಿಕೆ/ಹೆಚ್ಚುವಿಕೆ) ಇರುಳುಗಣ್ಣಿನ ಅತ್ಯಂತ ಸಾಮಾನ್ಯ ಕಾರಣವಾಗಿದೆ. ಈ ಕಾಯಿಲೆಯಲ್ಲಿ ರೆಟಿನಾದಲ್ಲಿನ ಕೋಲಾಕಾರದ ಜೀವಕೋಶಗಳು ಕ್ರಮೇಣವಾಗಿ ಬೆಳಕಿಗೆ ಪ್ರತಿಕ್ರಿಯಿಸುವ ತಮ್ಮ ಸಾಮರ್ಥ್ಯವನ್ನು ಕಳೆದುಕೊಳ್ಳುತ್ತವೆ. ಈ ಆನುವಂಶಿಕ ಸ್ಥಿತಿಯಿಂದ ಬಾಧಿತರಾದ ರೋಗಿಗಳು ಕ್ರಮೇಣ ಹೆಚ್ಚುವ ಇರುಳುಗಣ್ಣನ್ನು ಹೊಂದಿರುತ್ತಾರೆ ಮತ್ತು ಅಂತಿಮವಾಗಿ ಅವರ ಹಗಲುಸಮಯದ ದೃಷ್ಟಿಯ ಮೇಲೂ ಪ್ರಭಾವ ಆಗಬಹುದು. ಎಕ್ಸ್-ಸಂಬಂಧಿತ ಜನ್ಮಜಾತ ಸ್ಥಿರ ಇರುಳುಗಣ್ಣಿನಲ್ಲಿ, ಜನ್ಮದಿಂದಲೇ ಕೋಲಾಕಾರದ ಕೋಶಗಳು ಕೆಲಸವೇ ಮಾಡುವುದಿಲ್ಲ ಅಥವಾ ಬಹಳ ಕಡಿಮೆ ಕೆಲಸ ಮಾಡುತ್ತವೆ, ಆದರೆ ಈ ಪರಿಸ್ಥಿತಿ ಕೆಟ್ಟದಾಗುತ್ತ ಹೋಗುವುದಿಲ್ಲ. ರೆಟಿನಾಲ್ ಅಥವಾ ವಿಟಮಿನ್ ಎ ಯ ಕೊರತೆ ಇರುಳುಗಣ್ಣಿನ ಮತ್ತೊಂದು ಕಾರಣವಾಗಿದೆ. ವಿಟಮಿನ್ ಎ ಯನ್ನು ಮೀನು ಎಣ್ಣೆಗಳು ಮತ್ತು ಕ್ಷೀರೋತ್ಪನ್ನಗಳಿಂದ ಪಡೆಯಬಹುದು.

ಇದರ ವಿರುದ್ಧವಾದ ಸಮಸ್ಯೆ, ಅಂದರೆ ಉಜ್ಜ್ವಲ ಬೆಳಕಿನಲ್ಲಿ ನೋಡುವ ಅಸಾಮರ್ಥ್ಯವನ್ನು ಹಗಲುಕುರುಡು ಎಂದು ಕರೆಯಲಾಗುತ್ತದೆ. ಇದು ಹೆಚ್ಚು ಅಪರೂಪವಾಗಿದೆ.

ರೆಟಿನಾದ ಹೊರ ಪ್ರದೇಶವು ಶಂಕುವಿನಾಕಾರದ ಕೋಶಗಳಿಗಿಂತ ಹೆಚ್ಚು ಕೋಲಾಕಾರದ ಕೋಶಗಳಿಂದ ರೂಪಗೊಂಡಿರುವುದರಿಂದ, ಅಂಚಿನ ದೃಷ್ಟಿಯ ಹಾನಿಯು ಹಲವುವೇಳೆ ಇರುಳುಗಣ್ಣಾಗಿ ಪರಿಣಮಿಸುತ್ತದೆ. ಇರುಳುಗಣ್ಣಿನಿಂದ ನರಳುತ್ತಿರುವ ವ್ಯಕ್ತಿಗಳು ಕೇವಲ ರಾತ್ರಿಯಲ್ಲಿ ಕಡಿಮೆ ಕಾಣುವುದಷ್ಟೇ ಅಲ್ಲದೇ, ಅವರಿಗೆ ತಮ್ಮ ಕಣ್ಣುಗಳು ಉಜ್ಜ್ವಲ ಬೆಳಕಿನ ಪ್ರದೇಶಗಳಿಂದ ಮಂದ ಬೆಳಕಿನ ಪ್ರದೇಶಗಳಿಗೆ ಹೊಂದಿಕೊಳ್ಳಲು ಹೆಚ್ಚು ಸಮಯ ಬೇಕಾಗುತ್ತದೆ. ವೈದೃಶ್ಯ ದೃಷ್ಟಿಯೂ ಬಹಳವಾಗಿ ಕಡಿಮೆಯಾಗಬಹುದು.

ಕೋಲಾಕಾರದ ಕೋಶಗಳು ರೋಡಾಪ್ಸಿನ್ ಎಂದು ಕರೆಯಲ್ಪಡುವ ಗ್ರಾಹಿ ಪ್ರೋಟೀನನ್ನು ಹೊಂದಿರುತ್ತವೆ. ಬೆಳಕು ರೋಡಾಪ್ಸಿನ್ ಮೇಲೆ ಬಿದ್ದಾಗ, ಅದು ಅನೇಕ ಆಕಾರ ಸಂಬಂಧಿ ಬದಲಾವಣೆಗಳಿಗೆ ಒಳಗಾಗುತ್ತದೆ, ಅಂತಿಮವಾಗಿ ವಿದ್ಯುತ್ ಸಂಕೇತಗಳನ್ನು ಉತ್ಪಾದಿಸುತ್ತದೆ. ಇವನ್ನು ಚಾಕ್ಷುಷ ನರದ ಮೂಲಕ ಮಿದುಳಿಗೆ ಸಾಗಿಸಲಾಗುತ್ತದೆ. ಬೆಳಕಿನ ಅನುಪಸ್ಥಿತಿಯಲ್ಲಿ ರೋಡಾಪ್ಸಿನ್‍ನ ಪುನರುತ್ಪಾದನೆಯಾಗುತ್ತದೆ. ಶರೀರವು ವಿಟಮಿನ್ ಎ ಯಿಂದ ರೋಡಾಪ್ಸಿನ್ ಅನ್ನು ಸಂಶ್ಲೇಷಿಸುತ್ತದೆ, ಇದೇ ಕಾರಣದಿಂದಲೇ ವಿಟಮಿನ್ ಎ ಯ ಕೊರತೆ ಕಳಪೆ ದೃಷ್ಟಿಗೆ ಕಾರಣವಾಗುತ್ತದೆ.

ವರ್ಗ:ಕುರುಡು
ವರ್ಗ:ರೋಗಗಳು
ತನಿಕೆಲ್ಲ ಭರಣಿ

**ತನಿಕೆಲ್ಲ ಭರಣಿ** (ಜನನ 14 ಜುಲೈ 1954) ತೆಲುಗು ಚಿತ್ರರಂಗದಲ್ಲಿ ಓರ್ವ ಭಾರತೀಯ ಚಲನಚಿತ್ರ ನಟ, ಚಿತ್ರಕಥೆಗಾರ, ಸಂಭಾಷಣೆ ಬರಹಗಾರ, ಕವಿ, ರಂಗಭೂಮಿ ನಟ, ನಾಟಕಕಾರ ಮತ್ತು ನಿರ್ದೇಶಕ. ಅವರು 750 ಕ್ಕೂ ಹೆಚ್ಚು ಚಿತ್ರಗಳಲ್ಲಿ (ತಮಿಳು, ಕನ್ನಡ ಮತ್ತು ಹಿಂದಿ ಸೇರಿದಂತೆ) ಕೆಲಸ ಮಾಡಿದ್ದಾರೆ. ಅವರು ಆಂಧ್ರಪ್ರದೇಶ ರಾಜ್ಯ ನಂದಿ ಪ್ರಶಸ್ತಿಗಳನ್ನು ೩ ಬಾರಿ ಪಡೆದಿದ್ದಾರೆ.

## ಆರಂಭಿಕ ಜೀವನ 
ತನಿಕೆಲ್ಲಾ ಅವರ ಪೂರ್ವಜರು ತೆಲುಗು ಸಾಹಿತ್ಯದ ಕವಿಗಳು ಮತ್ತು ಸಾಹಿತ್ಯಿಕ ಕ್ಷೇತ್ರದಲ್ಲಿದ್ದರು ದಿವಾಕರ್ರ ವೆಂಕಟಾವಧನಿ ಮತ್ತು ವಿಶ್ವನಾಥ ಸತ್ಯನಾರಾಯಣ ಅವರ ಅಜ್ಜರು.ದಿವಕ್ಕರ್ಲಾ ತಿರುಪತಿ ಶಾಸ್ತ್ರಿ ತೆಲುಗು ಕವಿ ಇಬ್ಬರು ಒಬ್ಬರು ತಿರುಪತಿ ವೆಂಕಟ ಕಲ್ಲುಲು ಅವರ ಪುತ್ರ-ಚಿಕ್ಕಪ್ಪ. ತನಿಕೆಲ್ಲಾ ಅವರ ಕುಟುಂಬದ ಹೆಸರು, ಭರಣಿ ಅವರಿಗೆ ನೀಡಲ್ಪಟ್ಟ ಹೆಸರು.ತನಿಕೇಲಾ ಭರಣಿಯು ಶ್ರೀ ಶಿವ ಮತ್ತು ದೇವಿ ಪಾರ್ವತಿಯವರ ಮೆಚ್ಚುಗೆಯಲ್ಲಿ ಭಕ್ತಿಗೀತೆಗಳನ್ನು ಹಾಡುವ ಹೆಸರುವಾಸಿಯಾಗಿದ್ದಾರೆ

## ವೃತ್ತಿಜೀವನ 
70 ರ ದಶಕದ ಮಧ್ಯಭಾಗದಲ್ಲಿ ಭರಣಿ ವೇದಿಕೆ ನಾಟಕಗಳನ್ನು ಮಾಡಿದರು ಮತ್ತು ಈ ಸಮಯದಲ್ಲಿ ಅವರು ರಲ್ಲಾಪಲ್ಲಿ ಎಂಬ ಓರ್ವ ಟಾಲಿವುಡ್ ನಟರು ಇವರನ್ನು ಪರಿಚಯಿಸಿದರು. ಅವರ ಸಹಾಯದಿಂದ ಭರಣಿ ಸಣ್ಣ ಸಂಭಾಷಣೆಗಳನ್ನು ಮತ್ತು ದೃಶ್ಯ ದೃಶ್ಯಗಳನ್ನು ಬರೆಯಲು ಪ್ರಾರಂಭಿಸಿದರು. ನಂತರ, ಅವರು ಥಿಯೇಟರ್ ಕಲೆಗಳಲ್ಲಿ ಡಿಪ್ಲೊಮವನ್ನು ಪಡೆದರು. ರಲ್ಲಾಪಲ್ಲಿ ಅವರ ಸಲಹೆಯನ್ನು ಅನುಸರಿಸಿ ಅವರು ಚೆನ್ನೈಗೆ ತೆರಳಿದರು.

ಅವರು 1984 ರಲ್ಲಿ ಕಾಂಚೂ ಕವಾಚಮ್ಗಾಗಿ ಸಂಭಾಷಣೆ ಬರಹಗಾರರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಲೇಡೀಸ್ ಟೈಲರ್, ಶ್ರೀ ಕನಕಾ ಮಹಾಲಕ್ಷ್ಮಿ ರೆಕಾರ್ಡಿಂಗ್ ಡ್ಯಾನ್ಸ್ ಟ್ರೂಪ್ (1987), ವರುಸುದೂಚಡ್ (1988), ಚೆಟ್ಟು ಕಿಂಡಾ ಪ್ಲೆಡರ್ (1989), ಸ್ವರಾ ಕಲ್ಪನಾ (1989) 1989), ಶಿವ (1989) ಮತ್ತು ಸೀನು ವಸಂತಿ ಲಕ್ಷ್ಮಿ (2004). ಭರನಿ ಕೂಡ ಗುಂಡಮ್ಮಾಗರಿ ಮನವಡು ಸಾಹಿತ್ಯವನ್ನು ಬರೆದು ಹಾಡಿದ್ದಾರೆ (ಭಲೇ ಭಲೇತಿ ಮಾಂಡು).

ಅವರು 750 ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.ಲೇಡೀಸ್ ಟೈಲರ್ (1985) ಮತ್ತು ಶ್ರೀ ಕನಕಾ ಮಹಾಲಕ್ಷ್ಮಿ ರೆಕಾರ್ಡಿಂಗ್ ಡ್ಯಾನ್ಸ್ ಟ್ರೂಪ್ (1987) ದಲ್ಲಿ ಆರಂಭಗೊಂಡು, ಇದರಲ್ಲಿ ಅವರು ಡೋರಾ ಬಾಬು ಆಗಿ ಕಾಣಿಸಿಕೊಂಡರು. 1989 ರಲ್ಲಿ ಅವರು ನಾಗಾರ್ಜುನ ಅಭಿನಯಿಸಿದ ರಾಮ್ ಗೋಪಾಲ್ ವರ್ಮಾರಿಂದ ಬಂದ ಶಿವ ಚಿತ್ರದಲ್ಲಿ ಕಾಣಿಸಿಕೊಂಡರು. ಶಿವ ಚಿತ್ರದ ಬಿಡುಗಡೆಯೊಂದಿಗೆ ಅವರು ಹೆಚ್ಚಿನ ಮಾನ್ಯತೆಯನ್ನು ಪಡೆದರು ಮತ್ತು ಅವರ ಪಾತ್ರ ನಾನಾಜಿ ಇಡೀ ತೆಲುಗು ಪ್ರೇಕ್ಷಕರನ್ನು ಆಕರ್ಷಿಸಿತು.

ಅವರು 1999 ರಲ್ಲಿ ಹಿಂದಿ ಹಾಸ್ಯ ಚಲನಚಿತ್ರ ಮೇನ್ ತೆರೆ ಪ್ಯಾರ್ ಮೇ ಪಾಗಲ್ನಲ್ಲಿ ಪ್ರಮುಖ ಪಾತ್ರ ವಹಿಸಿದರು.ಸಮುದ್ರಾಮ್ನಲ್ಲಿ ಪಾತ್ರಕ್ಕಾಗಿ  ಅವರಿಗೆ ಅತ್ಯುತ್ತಮ ಖಳನಾಯಕನಾಗಿದ್ದ ನಂದಿ ಪ್ರಶಸ್ತಿಯನ್ನು ಗೆದ್ದುಕೊಂಡಿತು. 2000 ದ ನಂತರ, ಅವರು ಮನ್ಮಧುಡು (2002) ನಂತಹ ಸಿನೆಮಾಗಳಲ್ಲಿ ಹೆಚ್ಚು ಪ್ರೌಢ ಪಾತ್ರಗಳಲ್ಲಿ ನಟಿಸಲು ಪ್ರಾರಂಭಿಸಿದರು.ಓಕರಿಕಿ ಓಕರು (2003), ಸಾಂಬಾ (2004), ಮಲ್ಲಿಸ್ವರಿ, ಗೋದಾವರಿ (2006), ಮತ್ತು ಹ್ಯಾಪಿ (2006).

ತನೀಕೆಲ್ಲ ಭರಣಿ ನಿರ್ದೇಶಿಸಿದ ತೆಲುಗು ಚಿತ್ರ ಮಿಥುನಮ್ ಎಸ್. ಪಿ. ಬಾಲಸುಬ್ರಹ್ಮಣ್ಯಂ ಮತ್ತು ಲಕ್ಷ್ಮಿ ಒಳಗೊಂಡ 2012 ರ ಚಿತ್ರ. ತನೀಕೆಲ್ಲಾ ಭ್ರಾನೈ ಈ ಚಿತ್ರಕ್ಕಾಗಿ ಅತ್ಯುತ್ತಮ ನಿರ್ದೇಶನಕ್ಕಾಗಿ ಸಿನೆಮಾ  ಮಾ ವಿಶೇಷ ಜ್ಯೂರಿ ಪ್ರಶಸ್ತಿಯನ್ನು ಪಡೆದರು.

## ನಾಟಕಗಳು (ನಾಟಕ)
ನಾಟಕಗಳು (ನಾಟಕ),ಜಂಬು ದ್ವೇಪಾಮ್,ಕೊಕೊರೊಕೊ,ಚಾಲ್ ಚಾಲ್ ಗುರ್ರಾಮ್
,ಗಾರ್ಧಭಂದಂ
ಗೋಗ್ರಹಾನಮ್
## ಪ್ರಶಸ್ತಿಗಳು 
ಅತ್ಯುತ್ತಮ ಖಳನಾಯಕ - ಸಮಾಧಿ,ಅತ್ಯುತ್ತಮ ಪಾತ್ರ ನಟ - ನುವುವು ನನು,ಉತ್ತಮ ಸಂಭಾಷಣೆ ಬರಹಗಾರ ನಂದಿ ಪ್ರಶಸ್ತಿ - ಮಿಥುನಾಮ್ ಅತ್ಯುತ್ತಮ ನಟ - ಗ್ರಹಾನಂ ಚಿತ್ರಗಳಿಗೆ ೩ ಬಾರಿ ನಂದಿ ಪ್ರಶಸ್ತಿ ಪಡೆದಿದ್ದಾರೆ.ಸಿನಿಮಾ ಮಾ ಪ್ರಶಸ್ತಿಗಳು ಅತ್ಯುತ್ತಮ ನಿರ್ದೇಶಕಕ್ಕಾಗಿ ವಿಶೇಷ ಜ್ಯೂರಿ ಪ್ರಶಸ್ತಿ - ಮಿಥುನಮ್ (2013).ಸಂಗಮ್ ಅಕಾಡೆಮಿ ಪ್ರಶಸ್ತಿಗಳು
ತೆಲುಗು ಚಿತ್ರರಂಗದಲ್ಲಿ ಇಪ್ಪತ್ತೈದು ವರ್ಷಗಳ ಪೂರ್ಣಗೊಂಡ ಸಂದರ್ಭದಲ್ಲಿ  ಸಂಗಂ ಅಕಾಡೆಮಿ ಪ್ರಶಸ್ತಿ. ಕಿರು ಚಲನಚಿತ್ರಗಳಿಗಾಗಿ ಪ್ರಶಸ್ತಿಗಳು (ನಿರ್ದೇಶಕರಾಗಿ)
ಹತ್ತನೇ ಮುಂಬೈ ಅಂತರಾಷ್ಟ್ರೀಯ ಚಲನಚಿತ್ರೋತ್ಸವ ಪ್ರಶಸ್ತಿ,ಇದಾಹೊ ಪ್ಯಾನ್ಹ್ಯಾಂಡಲ್ - ಸಿರಾ-ದಿ ಇಂಕ್ಗಾಗಿ ಹೈದರಾಬಾದ್ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ ಪ್ರಶಸ್ತಿ

## ಬಾಹ್ಯ ಕೊಂಡಿಗಳು 
* http://www.tanikellabharani.com(http://www.tanikellabharani.com/) 
* 

## ಉಲ್ಲೇಖಗಳು 
ವರ್ಗ:ತೆಲುಗು ಚಲನಚಿತ್ರ ನಟರು
ಮಿರ್ಚಿ ಕಾ ಸಾಲನ್

**ಮಿರ್ಚಿ ಕಾ ಸಾಲನ್** ಹೈದರಾಬಾದ್‍ನ ಒಂದು ಜನಪ್ರಿಯ ಮೆಣಸಿನಕಾಯಿ ಮತ್ತು ಕಡಲೇಕಾಯಿಯ ಮೇಲೋಗರ. ಇದನ್ನು ಹೈದರಾಬಾದಿ ಬಿರಿಯಾನಿ ಜೊತೆಗೆ ಬಡಿಸಲಾಗುತ್ತದೆ. ಈ ಖಾದ್ಯವು ಹಸಿರು ಮೆಣಸಿನಕಾಯಿ, ಕಡಲೇಕಾಯಿ, ಎಳ್ಳು, ಒಣ ಕೊಬ್ಬರಿ, ಜೀರಿಗೆ, ಶುಂಠಿ ಹಾಗೂ ಬೆಳ್ಳುಳ್ಳಿ ಪೇಸ್ಟ್, ಅರಿಸಿನ ಪುಡಿ, ಪಲಾವ್ ಎಲೆ ಮತ್ತು ಗಟ್ಟಿ ಹುಣಸೆ ರಸವನ್ನು ಹೊಂದಿರುತ್ತದೆ.

ಮಿರ್ಚಿ ಕಾ ಸಾಲನ್ ಮದುವೆಗಳು ಮತ್ತು ವಿಶೇಷ ಸಮಾರಂಭಗಳಲ್ಲಿ ತಯಾರಿಸಲಾದ ಒಂದು ಸಾಂಪ್ರದಾಯಿಕ ಹೈದರಾಬಾದಿ ಖಾದ್ಯ. ಇದು ಅನ್ನ ಅಥವಾ ಚಪಾತಿಯೊಂದಿಗೆ ಬಡಿಸಲಾದ ಒಂದು ಖಾರದ ಭಕ್ಷ್ಯ. ಮೆಣಸಿನಕಾಯಿಯನ್ನು ಸಂಬಾರ ಪದಾರ್ಥಗಳಲ್ಲಿ ಬೇಯಿಸಲಾಗುತ್ತದೆ, ಮತ್ತು ಕಡಲೇಕಾಯಿಯು ಈ ಖಾದ್ಯಕ್ಕೆ ತರಿತರಿಯಾದ ರೂಪವನ್ನು ನೀಡುತ್ತದೆ. ಮೂಲತಃ ಇದನ್ನು ಭಾರತದಲ್ಲಿ ಲಭ್ಯವಾದ ಉದ್ದನೆಯ ಖಾರದ ಮೆಣಸಿನಕಾಯಿಗಳಿಂದ ತಯಾರಿಸಲಾಗುತ್ತದೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
* Recipe for Mirchi ka Salan from Hyderabadi cuisine
* Recipe for Hyderabadi mirchi ka salan 

ವರ್ಗ:ಖಾದ್ಯ, ತಿನಿಸು
ಚಮಕ್ (ಚಲನಚಿತ್ರ)

ಸಿಂಪಲ್ ಸುನಿ ನಿರ್ದೇಶನ ಹಾಗು ಟಿ.ಅರ್.ಚಂದ್ರಶೇಖರ್ ಅವರ ನಿರ್ಮಾಣದಲ್ಲಿ, ೨೦೧೭ರಲ್ಲಿ ತೆರೆಕಂಡ ಕನ್ನಡ ಚಲನಚಿತ್ರ, **ಚಮಕ್**. ಗಣೇಶ್ ಹಾಗು ರಶ್ಮಿಕಾ ಮಂದಣ್ಣ ಮುಖ್ಯಪಾತ್ರಗಳಲ್ಲಿ ನಟಿಸಿರುವ ಈ ಚಿತ್ರದ ಮೊದಲನೆ ಕಿರುನೋಟವನ್ನು ೧೮ ಮೇ ೨೦೧೭ರಂದು ಬಿಡುಗಡೆ ಮಾಡಲಾಯಿತು. ಸಂತೋಷ್ ರೈ ಪತಾಜೆ ಛಾಯಾಗ್ರಹಣದಲ್ಲಿ ಮೂಡಿಬಂದ ಈ ಚಿತ್ರದ ಸಂಗೀತ ನಿರ್ದೇಶನವನ್ನು ಜುಡಾಹ್ ಸ್ಯಾಂಡಿಯವರು ನಿರ್ವಹಿಸಿದ್ದಾರೆ.ಈ ಚಿತ್ರವು ಸುನಿ ಹಾಗು ಗಣೇಶ್ ಜೋಡಿಯ ಮೊತ್ತಮೊದಲನೆ ಚಿತ್ರವಾಗಿದೆ. ಚಿತ್ರದ ಚಿತ್ರೀಕರಣವು ೧೪ ಏಪ್ರಿಲ್ ೨೦೧೭ ರಂದು ಬೆಂಗಳೂರಿನಲ್ಲಿ ಆರಂಭವಾಯಿತು. ಚಿತ್ರದ ಪ್ರಚಾರ ಕಾರ್ಯದ ಅಂಗವಾಗಿ ಚಿತ್ರತಂಡವು ೨೪ ಹಾಗು ೨೭ ಮೇ ತಿಂಗಳ ನಡುವೆ, ಚಿತ್ರದ ಹೋಳಿ ಹಾಡಿನ ಚಿತ್ರಿಕರಣದಲ್ಲಿ ಪಾಲ್ಗೊಳ್ಳಲು ಯುವಜನರಿಗೆ ಮುಕ್ತ ಅಹ್ವಾನ ನೀಡಿತ್ತು. ಚಿತ್ರದ ಕೆಲವು ಹಾಡುಗಳನ್ನು ಐರ್ಲೆಂಡಿನಲ್ಲಿ ಚಿತ್ರೀಕರಿಸಲಾಗಿದೆ.

## ಕಥೆಯ ಸಾರಾಂಶ 
ಸ್ತ್ರೀರೋಗ ತಜ್ಞನಾದ ಖುಷ್(ಗಣೇಶ್) ಹಾಗೂ ಕಾರ್ಯಕ್ರಮಗಳನ್ನು ಸಂಯೋಜಿಸುವ ಕೆಲಸವುಳ್ಳ ಖುಷಿ(ರಶ್ಮಿಕಾ)ಯ ಮದುವೆ ಹಾಗು ಸಂಸಾರದ ಕಥೆ.

## ತಾರಾಗಣ 
* ಗಣೇಶ್
* ರಶ್ಮಿಕಾ ಮಂದಣ್ಣ
* ಸಾಧು ಕೋಕಿಲ
* ರಘುರಾಮ್. ಡಿ.ಪಿ.
* ಸುಮಿತ್ರ

## ಹಾಡುಗಳು 
ಜುಡಾಹ್ ಸ್ಯಾಂಡಿಯವರು ಈ ಚಿತ್ರಕ್ಕಾಗಿ ೫ ಹಾಡುಗಳನ್ನು ರಚಿಸಿದ್ದಾರೆ.

## ಪ್ರತಿಕ್ರಿಯೆ 
ವಿಮರ್ಶಕರು ಹಾಗು ಪ್ರೇಕ್ಷಕರಿಂದ ಒಳ್ಳೆಯ ಪ್ರತಿಕ್ರಿಯೆ ಗಳಿಸಿದ ಚಿತ್ರವು, ಕೆಲವು ಚಿತ್ರಮಂದಿರಗಳಲ್ಲಿ ಶತದಿನೋತ್ಸವವನ್ನು ಸಹ ಆಚರಿಸಿತು. ಓಟ್ಟು ತನ್ನ ಕಾಲಮಾನದಲ್ಲಿ, ಸುಮಾರು ೩೦ ಕೋಟಿಯಷ್ಟು ಸಂಪಾದನೆ ಮಾಡಿದ ಚಮಕ್ ಚಿತ್ರವು "ಬ್ಲಾಕ್ ಬಸ್ಟರ್" ಏಂಬ ಹೆಗ್ಗಳಿಕೆಗೆ ಪಾತ್ರವಾಯಿತು.

## ಬಾಹ್ಯ ಕೊಂಡಿಗಳು 
* *Chamak* on IMDb

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ವಸತಿ

thumb|ಪ್ರತ್ಯೇಕ ವಸತಿಯ ನಕ್ಷೆ

**ಮನೆ** (**ವಾಸಸ್ಥಾನ**) ಎಂದರೆ ಒಬ್ಬ ವ್ಯಕ್ತಿ, ಕುಟುಂಬ, ಮನೆಜನ ಅಥವಾ ಒಂದು ಬುಡಕಟ್ಟಿನ ಹಲವಾರು ಕುಟುಂಬಗಳಿಗೆ ಶಾಶ್ವತ ಅಥವಾ ಅರೆಶಾಶ್ವತ ನಿವಾಸವಾಗಿ ಬಳಸಲಾದ ವಾಸಿಸುವ ಸ್ಥಳ. ಇದು ಹಲವುವೇಳೆ ಒಂದು ಮನೆ, ಅಪಾರ್ಟ್‌ಮಂಟ್, ಅಥವಾ ಬೇರೆ ಕಟ್ಟಡ, ಅಥವಾ ಪರ್ಯಾಯವಾಗಿ ಚರ ವಸತಿ, ದೋಣಿಮನೆ, ಮಡಸಬಹುದಾದ ಡೇರೆ ಅಥವಾ ಇತರ ಯಾವುದೇ ಸಾಗಿಸಬಲ್ಲ ಆಶ್ರಯವಾಗಿರುತ್ತದೆ. ಮಾನವ ಹಕ್ಕುಗಳ ಸಾರ್ವತ್ರಿಕ ಘೋಷಣೆಯ ೧೨ನೇ ಕಲಮಿನಲ್ಲಿ ಪ್ರತಿಷ್ಠಾಪಿತವಾದ ಏಕಾಂತತಾ ಹಕ್ಕಿಗೆ ಸಂಬಂಧಿಸಿದ ಅನೇಕ ದೇಶಗಳಲ್ಲಿನ ಸಂವಿಧಾನಿಕ ಕಾನೂನಿನ ನಿಯಮವೆಂದರೆ ಒಬ್ಬ ವ್ಯಕ್ತಿಯ ಆಶ್ರಯ ಸ್ಥಳವಾಗಿ ಮನೆಯ ಅನುಲ್ಲಂಘನೀಯತೆ.

ಮನೆಗಳು ಸಾಮಾನ್ಯವಾಗಿ ಮಲಗಲು, ಆಹಾರ ತಯಾರಿಸಲು, ತಿನ್ನಲು ಮತ್ತು ನೈರ್ಮಲ್ಯಕ್ಕೆ ಪ್ರದೇಶಗಳು ಮತ್ತು ಸೌಲಭ್ಯಗಳನ್ನು ಒದಗಿಸುತ್ತವೆ. ದೊಡ್ಡ ಗುಂಪುಗಳು ನರ್ಸಿಂಗ್ ಹೋಂ, ಮಕ್ಕಳ ವಸತಿಕೇಂದ್ರ, ಕಾನ್ವೆಂಟ್ ಅಥವಾ ಯಾವುದೇ ಹೋಲಿಕೆಯ ಸಂಸ್ಥೆಯಲ್ಲಿ ಇರಬಹುದು. ತೋಟದ ಮನೆಯು ಕೃಷಿ ಭೂಮಿ ಮತ್ತು ಸಾಕುಪ್ರಾಣಿಗಳಿಗಾಗಿ ಸೌಲಭ್ಯಗಳನ್ನೂ ಒಳಗೊಳ್ಳುತ್ತದೆ. ಹೆಚ್ಚು ಸುಭದ್ರ ನೆಲೆಗಳು ಲಭ್ಯವಿಲ್ಲದ ಕಡೆ, ಜನರು ಕೊಳಗೇರಿಗಳು ಮತ್ತು ಗುಡಿಸಲು ಪ್ರದೇಶಗಳಲ್ಲಿ ಕಂಡುಬರುವ ಅನೌಪಚಾರಿಕ ಮತ್ತು ಕೆಲವೊಮ್ಮೆ ಅಕ್ರಮವಾದ ಗುಡಿಸಿಲುಗಳಲ್ಲಿ ಇರಬಹುದು.

ಮನೆಯೆಂದರೆ ಮಾನವರಿಗೆ ವಸತಿಯಾಗಿ ಕಾರ್ಯನಿರ್ವಹಿಸುವ ಕಟ್ಟಡ. ಇದು ಅಲೆಮಾರಿ ಬುಡಕಟ್ಟುಗಳ ಮೂಲಭೂತ ಗುಡಿಸಲುಗಳಂತಹ ಸರಳ ವಾಸಸ್ಥಳಗಳಿಂದ ಹಿಡಿದು ಕೊಳಾಯಿ, ವಾತಾಯನ ಮತ್ತು ವಿದ್ಯುತ್ ವ್ಯವಸ್ಥೆಗಳಿರುವ ಕಟ್ಟಿಗೆ, ಇಟ್ಟಿಗೆ ಅಥವಾ ಇತರ ವಸ್ತುಗಳ ಸಂಕೀರ್ಣ, ಸ್ಥಿರ ರಚನೆಗಳನ್ನು ಒಳಗೊಳ್ಳಬಹುದು. ಬಹುತೇಕ ಸಮಕಾಲೀನ ಆಧುನಿಕ ಮನೆಗಳು ಕನಿಷ್ಠಪಕ್ಷ ಒಂದು ಮಲಗುವ ಕೋಣೆ, ಸ್ನಾನದ ಮನೆ, ಅಡಿಗೆ ಮನೆ, ಮತ್ತು ವಾಸದ ಕೊಠಡಿಯನ್ನು ಹೊಂದಿರುತ್ತವೆ. ಸಾಂಪ್ರದಾಯಿಕ ಕೃಷಿ ಉದ್ದೇಶಿತ ಸಮಾಜಗಳಲ್ಲಿ, ಕೋಳಿಗಳು ಅಥವಾ (ದನಗಳಂತಹ) ದೊಡ್ಡ ಜಾನುವಾರುಗಳಂತಹ ಸಾಕುಪ್ರಾಣಿಗಳು ಮಾನವರೊಂದಿಗೆ ಮನೆಯ ಒಂದು ಭಾಗವನ್ನು ಹಂಚಿಕೊಳ್ಳಬಹುದು. ಮನೆಯಲ್ಲಿ ಇರುವ ಸಾಮಾಜಿಕ ಘಟಕವನ್ನು ಮನೆಮಂದಿ/ಮನೆಜನ ಎಂದು ಕರೆಯಲಾಗುತ್ತದೆ. ಅತ್ಯಂತ ಸಾಮಾನ್ಯವಾಗಿ ಮನೆಜನರು ಯಾವುದೋ ವಿಧದ ಕುಟುಂಬ ಘಟಕವನ್ನು ರೂಪಿಸುತ್ತಾರಾದರೂ, ಮನೆಜನರೆಂದರೆ ಇತರ ಸಾಮಾಜಿಕ ಗುಂಪುಗಳು ಅಥವಾ ವ್ಯಕ್ತಿಗಳೂ ಆಗಿರಬಹುದು. ಜಾಗತೀಕರಣ, ನಗರೀಕರಣ ಮತ್ತು ಇತರ ಸಾಮಾಜಿಕ, ಆರ್ಥಿಕ, ಜನಸಂಖ್ಯಾ ಸಂಬಂಧಿ, ಹಾಗೂ ತಂತ್ರಜ್ಞಾನ ಸಂಬಂಧಿ ಕಾರಣಗಳ ಪರಿಣಾಮವಾಗಿ ವಸತಿಗಳ ವಿನ್ಯಾಸ ಮತ್ತು ರಚನೆ ಕೂಡ ಬದಲಾವಣೆಗೆ ಒಳಪಟ್ಟಿರುತ್ತದೆ. ವಿವಿಧ ಇತರ ಸಾಂಸ್ಕೃತಿಕ ಅಂಶಗಳು ಕೂಡ ಮನೆ ಸ್ಥಳದ ನಿರ್ಮಾಣ ಶೈಲಿ ಮತ್ತು ಮಾದರಿಗಳ ಮೇಲೆ ಪ್ರಭಾವ ಬೀರುತ್ತವೆ.

## ಉಲ್ಲೇಖಗಳು
ವರ್ಗ:ಮಾನವ ಆವಾಸಸ್ಥಾನಗಳು
ದೇರಳಕಟ್ಟೆ

**ದೇರಳಕಟ್ಟೆ**, ಭಾರತದ, ಕರ್ನಾಟಕ ರಾಜ್ಯದ, ದಕ್ಷಿಣ ಕನ್ನಡ ಜಿಲ್ಲೆಯ, ಮಂಗಳೂರು ಹೊರವಲಯದಲ್ಲಿರುವ ಒಂದು ಚಿಕ್ಕ ಹಳ್ಳಿ. ಈ ಹಳ್ಳಿಯು ಒಂದು ಸಣ್ಣ ಜನಸಂಖ್ಯೆಯೊಂದಿಗೆ ಕೂಡಿದ ಒಂದು ಗುಡ್ಡವಾಗಿತ್ತು. ಈ ಹಳ್ಳಿಯು ಮಂಗಳೂರಿನ ಹೃದಯ ಭಾಗದಿಂದ ಮಂಗಳೂರು ವಿಶ್ವವಿದ್ಯಾನಿಲಯ, ಕೊಣಾಜೆಗೆ ಹೊಗುವ ದಾರಿಯಲ್ಲಿ ಇದೆ.  ನಿಟ್ಟೆ ಎಜುಕೇಶನ್ ಟ್ರಸ್ಟ್ ಮತ್ತು ಯೆನೆಪೋಯಾ ಸಮೂಹದಂತ  ಹಲವಾರು ಶೈಕ್ಷಣಿಕ ಸಂಸ್ಥೆಗಳ ಸಹಾಯದಿಂದ ಈ ಗ್ರಾಮ ನಿಧಾನವಾಗಿ ಒಂದು ಪಟ್ಟಣಕ್ಕೆ ರೂಪಾಂತರಗೊಂಡಿದೆ. ಈ ಹಳ್ಳಿಯು ಈಗ ಮಂಗಳೂರಿನ ಒಂದು ಶಿಕ್ಷಣ ಕೇಂದ್ರವಾಗಿದೆ.

## ಉನ್ನತ ಶಿಕ್ಷಣ ಸಂಸ್ಥೆಗಳು
### ನಿಟ್ಟೆ ಎಜುಕೇಶನ್ ಟ್ರಸ್ಟ್
ನಿಟ್ಟೆ ವಿಶ್ವವಿದ್ಯಾನಿಲಯವು ದೇರಳಕಟ್ಟೆಯಲ್ಲಿರುವ ಒಂದು ಪರಿಗಣಿತ ವಿಶ್ವವಿದ್ಯಾನಿಲಯವಾಗಿದೆ. ಈ ಸಂಸ್ಥೆಯು **ನಿಟ್ಟೆ ವಿಶ್ವವಿದ್ಯಾನಿಲಯ ಟ್ರಸ್ಟಿನ** ಅಡಿಯಲ್ಲಿ ಸ್ಥಾಪಿಸಲಾಗಿದೆ.  ನಿಟ್ಟೆ ವಿಶ್ವವಿದ್ಯಾನಿಲಯ ಟ್ರಸ್ಟನ್ನು,  **ನಿಟ್ಟೆ ಎಜುಕೇಶನ್ ಟ್ರಸ್ಟ್** ಪ್ರಾಯೋಜಿಸಿದೆ. ಈ ಟ್ರಸ್ಟ್ 31 ಸಂಸ್ಥೆಗಳನ್ನು ನಿಟ್ಟೆಯ 3 ಕ್ಯಾಂಪಸ್ ಹಾಗು ಮಂಗಳೂರು ಮತ್ತು ಬೆಂಗಳೂರಿನಲ್ಲಿ ಸ್ಥಾಪಿಸಲಾಗಿದೆ.

ದೇರಳಕಟ್ಟೆ ನಿಟ್ಟೆ ವಿಶ್ವವಿದ್ಯಾನಿಲಯದ ಸಂಸ್ಥೆಗಳು

* ಕೆ.ಎಸ್ ಹೆಗ್ಡೆ ಮೆಡಿಕಲ್ ಅಕಾಡೆಮಿಯು KSHEMA ಎಂದೂ ಕರೆಯಲ್ಪಡುತ್ತದೆ.
* ಎ.ಬಿ ಶೆಟ್ಟಿ ಸ್ಮಾರಕ ದಂತ ವೈದ್ಯಕೀಯ ಕಾಲೇಜು.
* ನಿಟ್ಟೆ ಇನ್ಸ್ಟಿಟ್ಯೂಟ್ ಆಫ್ ಫಿಸಿಯೋಥೆರಪಿ.
* ನಿಟ್ಟೆ ಉಷಾ ಇನ್ಸ್ಟಿಟ್ಯೂಟ್ ಆಫ್ ನರ್ಸಿಂಗ್ ಸೈನ್ಸ್.
* ನಿಟ್ಟೆ ಆರ್ಕಿಟೆಕ್ಚರ್ ಕಾಲೇಜು.

### ಯೆನಪೊಯಾ ವಿಶ್ವವಿದ್ಯಾಲಯ
ಯೆನಪೊಯಾ ವಿಶ್ವವಿದ್ಯಾನಿಲಯವು ಯು.ಜಿ.ಸಿ ಕಾಯಿದೆ, 1956 ರ ಸೆಕ್ಷನ್ 3 ರಡಿಯಲ್ಲಿ ವಿಶ್ವವಿದ್ಯಾಲಯವೆಂದು ಘೋಷಿಸಲ್ಪಟ್ಟಿದೆ . ಈ ವಿಶ್ವವಿದ್ಯಾನಿಲಯಕ್ಕೆ NAAC ನಿಂದ 'A' ಶೇಣಿಯ ಮಾನ್ಯತೆ ಪಡೆದಿದೆ. ಈ 
ವಿಶ್ವವಿದ್ಯಾನಿಲಯವು ೨೦೦೮ ರಲ್ಲಿ ಸ್ಥಾಪಿಸಲಾಯಿತು.

ದೇರಳಕಟ್ಟೆ ಯುನಪೊಯಾ ವಿಶ್ವವಿದ್ಯಾನಿಲಯದ ಸಂಸ್ಥೆಗಳು

* ಯೆನಪೊಯಾ ಮೆಡಿಕಲ್ ಕಾಲೇಜು.
* ಯೆನಪೊಯಾ ದಂತ ವೈದ್ಯಕಿಯ ಕಾಲೇಜು ಮತ್ತು ಆಸ್ಪತ್ರೆ.
* ಯನಪೊಯಾ ಫಿಸಿಯೋಥೆರಪಿ ಕಾಲೇಜು.
* ಯೆನಪೊಯಾ ನರ್ಸಿಂಗ್ ಕಾಲೇಜು.
* ಯೆನಪೊಯಾ ಸೆಂಟರ್ ಫಾರ್ ಎಥಿಕ್ಸ್.

### ಫಾದರ್ ಮುಲ್ಲರ್ ಹೋಮಿಯೋಪತಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ
ಫಾದರ್ ಮುಲ್ಲರ್ ಹೋಮಿಯೋಪತಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ, **ಫಾದರ್ ಮುಲ್ಲರ್ ಚಾರಿಟಬಲ್ ಸಂಸ್ಥೆಯ** ಒಂದು ಸಂಸ್ಥೆಯಾಗಿದೆ. ಈ ಕಾಲೇಜಿಗೆ NAAC ನಿಂದ 'A' ಶೇಣಿಯ ಮಾನ್ಯತೆ ಪಡೆದಿದೆ.

### ಕಣಚೂರು ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ
ಕಣಚೂರು ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ, **ಕಣಚೂರು ಇಸ್ಲಾಮಿಕ್ ಶಿಕ್ಷಣ**ದ ಒಂದು ಸಂಸ್ಥೆಯಾಗಿದೆ.

* ಕಣಚೂರು ನರ್ಸಿಂಗ್ ಕಾಲೇಜು,
* ಕಣಚೂರು ಫಿಸಿಯೋಥೆರಫಿ ಕಾಲೇಜು.
* ಕಣಚೂರು ಫಾರಮೆಡಿಕಲ್ ಕಾಲೇಜು.
* ಕಣಚೂರು ಪದವಿ ಕಾಲೇಜು 
* ಕಣಚೂರು ಸಿಬಿಎಸ್ಇ ಶಾಲೆ.
## ಉಲ್ಲೇಖಗಳು
## ಬಾಹ್ಯಕೊಂಡಿಗಳು
*ನಿಟ್ಟೆ ಎಜುಕೇಶನ್ ಟ್ರಸ್ಟ್
*ಯೆನಪೊಯ ವಿಶ್ವವಿದ್ಯಾನಿಲಯ 
*ಫಾದರ್ ಮುಲ್ಲರ್ ಹೋಮಿಯೋಪತಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ
*ಕಣಚೂರು ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆ
ರುಕ್ಮಿಣಿ ವಿಜಯಕುಮಾರ್

ರುಕ್ಮಿಣಿ ವಿಜಯಕುಮಾರ್ ಅವರು ಭಾರತೀಯ ಚಲನಚಿತ್ರ ನಟಿ ಮತ್ತು ತೆಲಂಗಾಣ ರಾಜ್ಯದ ಹೈದರಾಬಾದ್ ಪ್ರದೇಶದ ಭರತನಾಟ್ಯ ನೃತ್ಯಗಾರ್ತಿ.  ವೇದಿಕೆಯಲ್ಲಿ ನೃತ್ಯಪ್ರದರ್ಶನದ ಜೊತೆಗೆ, ಅವರು ನಾಲ್ಕು ತಮಿಳು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.

## ವೃತ್ತಿಜೀವನ 
ಗುರು ನರ್ಮದಾ, ಗುರು ಪದ್ಮಿನಿ ರಾವ್ ಮತ್ತು ಗುರು ಸುಂದರಿ ಸಂತಾನಂ ಮೊದಲಾದವರ ಅಡಿಯಲ್ಲಿ ಭರತನಾಟ್ಯವನ್ನು ಅಧ್ಯಯನ ಮಾಡಿ, ಗುರು ಸುಂದರಿ ಸಂತಾನಮ್ ಅಡಿಯಲ್ಲಿ ಹಲವಾರು ವರ್ಷಗಳಿಂದ ಕರಣಗಳನ್ನು ರುಕ್ಮಿಣಿ ವಿಜಯಕುಮಾರ್ ಅಭ್ಯಾಸ ಮಾಡಿದ್ದಾರೆ. ಅವರು ತಮ್ಮ ಎಂಟನೇ ವರ್ಷ ವಯಸ್ಸಿನಲ್ಲೇ  ನೃತ್ಯದ ತರಬೇತಿ ಪ್ರಾರಂಭಿಸಿದರು. ಬೋಸ್ಟನ್ ಕನ್ಸರ್ ವೇಟರಿಯಿಂದ ಬ್ಯಾಲೆ ಮತ್ತು ಆಧುನಿಕ ನೃತ್ಯ ವಿಷಯಗಳಲ್ಲಿ ಬಿಎಫ್ ಎ ಪದವಿಯನ್ನು ಪಡೆದಿದ್ದಾರೆ. ಬಾಸ್ಟನ್ ಕನ್ಸರ್ವೇಟರಿಯಲ್ಲಿ ಜಾಝ್, ಟ್ಯಾಪ್, ಆಫ್ರಿಕನ್, ನೃತ್ಯ ಸಂಯೋಜನೆ, ಲ್ಯಾಬನ್ ಚಲನೆ ವಿಶ್ಲೇಷಣೆ, ಸ್ಟೇಜ್ಕ್ರಾಫ್ಟ್ ಮತ್ತು ಹ್ಯೂಮನ್ ಅನ್ಯಾಟಮಿಗಳಲ್ಲಿಯೂ ಅವರು ತರಬೇತಿ ಪಡೆದಿದ್ದಾರೆ.

ಇದಲ್ಲದೆ, ಅವರು ಲಾಸ್ ಎಂಜಲೀಸ್ನ ನ್ಯೂಯಾರ್ಕ್ ಫಿಲ್ಮ್ ಅಕ್ಯಾಡೆಮಿಯಲ್ಲಿ ಅಭಿನಯವನ್ನು ಕಲಿತಿದ್ದಾರೆ. ಅವರು ಭಾರತದಲ್ಲಿ ಇರುವಾಗ ನಿರ್ದೇಶಕ ಪ್ರಕಾಶ್ ಬೆಳವಾಡಿ ಅವರ ನೇತೃತ್ವದಲ್ಲಿ ಕಲಿಯುತ್ತಿದ್ದಾರೆ. ಆಕೆಯ ನೃತ್ಯ ಕಂಪೆನಿ ರಾಧಾ ಕಲ್ಪದಲ್ಲಿ ಅವರು ಕಲಾತ್ಮಕ ನಿರ್ದೇಶಕರಾಗಿದ್ದಾರೆ. ಅಲ್ಲಿ ಅವರು ನೃತ್ಯ ಕಲಾಕೃತಿಗಳನ್ನು ಕಲಿಸುತ್ತಾರೆ ಮತ್ತು ಹೊಸ ಭರತನಾಟ್ಯ, ಆಧುನಿಕ ಮತ್ತು ಪ್ರಾಯೋಗಿಕ ಅಭಿನಯ ಕಾರ್ಯಗಳನ್ನು ಸೃಷ್ಟಿಸುತ್ತಾರೆ. ಅವರು ಪ್ರಸ್ತುತ UCLA ನಲ್ಲಿ ಫಿಟ್ನೆಸ್ ಟ್ರೈನಿಂಗ್ ಸರ್ಟಿಫಿಕೇಟ್ ಪಡೆಯಲು ಅಭ್ಯಾಸ ನಡೆಸುತ್ತಿದ್ದಾರೆ ಮತ್ತು ಪದ್ಮ ಸುಬ್ರಹ್ಮಣ್ಯಂರವರ ಶಿಷ್ಯತ್ವದಲ್ಲಿ ಚೆನ್ನೈನ ಶಾಸ್ತ್ರ ವಿಶ್ವವಿದ್ಯಾನಿಲಯದಲ್ಲಿ ಭರತನಾಟ್ಯಂನಲ್ಲಿ ವೃತ್ತಿಪರ ನರ್ತಕಿಯ MFA ಪ್ರೋಗ್ರಾಂ ಅನ್ನು ಪಡೆಯಲು ಅಭ್ಯಾಸ ಮಾಡುತ್ತಿದ್ದಾರೆ.

ಭಾರತಿರಾಜರ ಸಸ್ಪೆನ್ಸ್ ಥ್ರಿಲ್ಲರ್ ಬೊಮ್ಮಲಟ್ಟಂನಲ್ಲಿ ಅರ್ಜುನ್, ನಾನಾ ಪಾಟೇಕರ್ ಮತ್ತು ಕಾಜಲ್ ಅಗರ್ವಾಲ್ರ ಜೊತೆಗೂಡಿ ಅವರು ಚಿತ್ರರಂಗವನ್ನು ಮೊದಲ ಬಾರಿಗೆ ಅಭಿನಯಿಸಿದರು. ಈ ಪಾತ್ರವು ನಿಗೂಢವಾದ ಹೊಸ ನಟಿಯಾಗಿ ಮಾಧ್ಯಮದಿಂದ ಮರೆಮಾಡಲ್ಪಟ್ಟಿದೆ. ಈ ಚಿತ್ರವು ಅಂತಿಮವಾಗಿ ಅವಳ ಪಾತ್ರವು ನಿಜವಾಗಿಯೂ ಪುರುಷಪಾತ್ರವಾಗಿದ್ದು ನಿರ್ದೇಶಕರಿಂದ ವೇಷ ಧರಿಸುವಂತೆ ಮಾಡಿತ್ತು ಎಂದು ಬಹಿರಂಗಪಡಿಸಿತು. ಈ ಚಿತ್ರವು ಸಕಾರಾತ್ಮಕ ವಿಮರ್ಶೆಗಳಿಗೆ ತೆರೆದುಕೊಂಡಿತು, ವಿಮರ್ಶಕರು ಇವರ ಪ್ರದರ್ಶನವನ್ನು "ಖಂಡಿತವಾಗಿ ಆಶ್ಚರ್ಯಕರ ಪ್ಯಾಕೇಜ್" ಎಂದು ಕರೆಯುತ್ತಾರೆ. ಇವರು ನಂತರ ಗಾಂಧೀ ಕೃಷ್ಣ ಅವರ 2009 ರ ರೊಮಾಂಟಿಕ್ ಚಿತ್ರ ಆನಂದ ಆನಂದ್ ತಾಂಡವಂನಲ್ಲಿ ಸಿದ್ದಾರ್ಥ್ ವೇಣುಗೋಪಾಲ್ ಮತ್ತು ತಮಾನ್ನಾರೊಂದಿಗೆ ರತ್ನ ಪಾತ್ರದಲ್ಲಿ ಕಾಣಿಸಿಕೊಂಡರು. ಆದರೆ ಈ ಚಿತ್ರವು ವಾಣಿಜ್ಯ ಮತ್ತು ವಿಮರ್ಶಾತ್ಮಕವಾಗಿ ವಿಫಲವಾಯಿತು. ರುಕ್ಮಿಣಿ ನಂತರ ಸಿದ್ಧಾರ್ಥ್ ವೇಣುಗೋಪಾಲ್ನೊಂದಿಗೆ ನಾನ್ ನಲ್ಲಿ ಕಾಣಿಸಿಕೊಳ್ಳಲು ಸಹಿ ಹಾಕಿದಳು. ಆದರೆ ಚಿತ್ರವು ನಿರ್ಮಾಣದ ತೊಂದರೆಗೆ ಒಳಗಾಯಿತು ಮತ್ತು 2010 ರಲ್ಲಿ ಮತ್ತೊಮ್ಮೆ ಪ್ರಾರಂಭವಾದಾಗ ಅವರು ಚಿತ್ರದಲ್ಲಿ ಕಾಣಿಸಿಕೊಳ್ಳದಿರಲು ನಿರ್ಧರಿಸಿದರು. ಇದಲ್ಲದೆ, ಒರಾ ನಾಲ್ ಪೊದುಮಾ ಪ್ರತಾಪ ಪೋತನ್ ನಿರ್ದೇಶಿಸಿದ ಮತ್ತೊಂದು ಯೋಜನೆ ಮಾಧವನ್ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದ ಚಿತ್ರವನ್ನು ಕೂಡ ಪ್ರಕಟಣೆಯ ನಂತರ ರದ್ದುಗೊಳಿಸಲಾಯಿತು.

2012 ರಲ್ಲಿ, ರುಚಿನಿ ಅವರು ಕೊಚದೈಯಾನ್ನಲ್ಲಿ ರಜನಿಕಾಂತ್ ಅವರ ಸಹೋದರಿ ಪಾತ್ರಕ್ಕೆ ಆಯ್ಕೆಯಾದರು. ದಿನಾಂಕದ ಸಮಸ್ಯೆಗಳನ್ನು ಪರಿಹರಿಸುವುದಕ್ಕಾಗಿ ಸ್ನೇಹರಿಂದ ಈ ಪಾತ್ರವನ್ನು ಮುಂಚೆಯೇ ಮಾಡಿಸಲಾಯಿತು.

೨೦೧೭ರ ನವೆಂಬರ್ ನಲ್ಲಿ ಧರ್ಮಸ್ಥಳದ ಅಮೃತವರ್ಷಿಣಿ ಸಭಾಂಗಣದಲ್ಲಿ ನಡೆದ ಲಕ್ಷದೀಪೋತ್ಸವದಲ್ಲಿ ಖ್ಯಾತ ನೃತ್ಯಕಲಾವಿದೆ ರುಕ್ಮಿಣಿ ವಿಜಯಕುಮಾರ್ ತಮ್ಮ ರಾಧಾಕಲ್ಪ ತಂಡದೊಂದಿಗೆ ಪ್ರೇಕ್ಷಕರ ಮನಸೂರೆಗೊಳ್ಳುವಂತಹ ನೃತ್ಯಪ್ರದರ್ಶನ ನೀಡಿದರು.  

## ವೈಯಕ್ತಿಕ ಜೀವನ 
ರುಕ್ಮಿಣಿ ರೋಹನ್ ಮೆನನ್ ರವರನ್ನು ವಿವಾಹವಾದರು.

## ಚಲನಚಿತ್ರಗಳ ಪಟ್ಟಿ 
## ಉಲ್ಲೇಖಗಳು 
ವರ್ಗ:ನೃತ್ಯ ಕಲಾವಿದರು
ವರ್ಗ:ಭರತನಾಟ್ಯ ಕಲಾವಿದರು
ಚಿಕಿತ್ಸೆ

thumb|ಪೋಲಿಯೋಗಾಗಿ ಚಿಕಿತ್ಸೆ ಪಡೆಯುತ್ತಿರುವ ಮಗು

**ಚಿಕಿತ್ಸೆ** (**ಇಲಾಜು**, **ಉಪಚಾರ**) ಎಂದರೆ ರೋಗನಿದಾನದ ನಂತರ ಒಂದು ಆರೋಗ್ಯ ಸಮಸ್ಯೆಯ ಪರಿಹಾರದ ಪ್ರಯತ್ನ. ಮನೋರೋಗ ಚಿಕಿತ್ಸಕರು, ಮನೋರೋಗ ಪರಿಚರ್ಯಾ ವೃತ್ತಿಗರು, ಸಲಹೆಗಾರರು, ಮತ್ತು ಚಿಕಿತ್ಸಕ ಸಾಮಾಜಿಕ ಕರ್ಮಚಾರಿಗಳಂತಹ ಮನೋವಿಜ್ಞಾನಿಗಳು ಮತ್ತು ಇತರ ಮಾನಸಿಕ ಆರೋಗ್ಯ ವೃತ್ತಿಪರರಲ್ಲಿ, ಈ ಪದವು ನಿರ್ದಿಷ್ಟವಾಗಿ ಮಾನಸಿಕ ಚಿಕಿತ್ಸೆಯನ್ನು ಸೂಚಿಸಬಹುದು. ಒಂದು ನಿಯಮವಾಗಿ, ಪ್ರತಿ ಚಿಕಿತ್ಸೆಗೆ ಚಿಹ್ನೆಗಳು ಮತ್ತು ವಿರುದ್ಧಚಿಹ್ನೆಗಳು ಇರುತ್ತವೆ.

ಚಿಕಿತ್ಸಾ ತೀರ್ಮಾನಗಳು ಹಲವುವೇಳೆ ಔಪಚಾರಿಕ ಅಥವಾ ಅನೌಪಚಾರಿಕ ಕ್ರಮಾವಳಿ ಸಂಬಂಧಿ ಮಾರ್ಗದರ್ಶನ ಸೂತ್ರಗಳನ್ನು ಅನುಸರಿಸುತ್ತವೆ. ಚಿಕಿತ್ಸಾ ಆಯ್ಕೆಗಳನ್ನು ಹಲವುವೇಳೆ ಚಿಕಿತ್ಸಾ ವರ್ಗಗಳೆಂದು ಸ್ಥಾನಗಳಲ್ಲಿ ಅಥವಾ ಆದ್ಯತಾರೀತ್ಯವಾಗಿ ಜೋಡಿಸಬಹುದು : ಪ್ರಾಥಮಿಕ ವಿಧಾನದ ಚಿಕಿತ್ಸೆ, ದ್ವಿತೀಯಕ ವಿಧಾನದ ಚಿಕಿತ್ಸೆ, ತೃತೀಯಕ ವಿಧಾನದ ಚಿಕಿತ್ಸೆ, ಇತ್ಯಾದಿ. ಪ್ರಾಥಮಿಕ ವಿಧಾನದ ಚಿಕಿತ್ಸೆಯನ್ನು (ಕೆಲವೊಮ್ಮೆ ಪ್ರಾಥಮಿಕ ಚಿಕಿತ್ಸೆ, ಪ್ರವೇಶ ಚಿಕಿತ್ಸೆ, ಅಥವಾ ನೇರ ಚಿಕಿತ್ಸೆ ಎಂದೂ ಕರೆಯಲ್ಪಡುತ್ತದೆ) ಮೊದಲು ಪ್ರಯತ್ನಿಸಲಾಗುತ್ತದೆ. ಇತರ ಆಯ್ಕೆಗಳಿಗಿಂತ ಇದರ ಆದತ್ಯೆಯನ್ನು ಸಾಮಾನ್ಯವಾಗಿ: (1) ಅದರ ಅತ್ಯುತ್ತಮವಾಗಿ ಲಭ್ಯವಾದ ಪರಿಣಾಮಕಾರಿತ್ವ, ಸುರಕ್ಷತೆ, ಮತ್ತು ಸಹಿಷ್ಣುತೆಯ ಸಂಯೋಜನೆಯ ಚಿಕಿತ್ಸಕ ಪ್ರಯೋಗದ ಸಾಕ್ಷ್ಯದ ಆಧಾರದ ಮೇಲೆ ವಿಧ್ಯುಕ್ತವಾಗಿ ಶಿಫಾರಸು ಮಾಡಲಾಗುತ್ತದೆ ಅಥವಾ (2) ವೈದ್ಯರ ಚಿಕಿತ್ಸಕ ಅನುಭವವನ್ನು ಆಧರಿಸಿ ಆಯ್ಕೆ ಮಾಡಲಾಗುತ್ತದೆ. ಪ್ರಾಥಮಿಕ ವಿಧಾನದ ಚಿಕಿತ್ಸೆಯು ಸಮಸ್ಯೆಯನ್ನು ಪರಿಹರಿಸಲು ವಿಫಲವಾದರೆ ಅಥವಾ ಸಹಿಸಲಾಗದ ಅಡ್ಡಪರಿಣಾಮಗಳನ್ನು ಸೃಷ್ಟಿಸಿದರೆ, ಹೆಚ್ಚುವರಿ (ದ್ವಿತೀಯಕ ವಿಧಾನದ) ಚಿಕಿತ್ಸೆಗಳನ್ನು ಬದಲಿಯಾಗಿ ಕೈಗೊಳ್ಳಬಹುದು ಅಥವಾ ಚಿಕಿತ್ಸಾಕ್ರಮಕ್ಕೆ ಸೇರಿಸಬಹುದು, ಇದರ ನಂತರ ತೃತೀಯಕ ವಿಧಾನದ ಚಿಕಿತ್ಸೆಗಳು, ಇತ್ಯಾದಿ.

ಚಿಕಿತ್ಸಾ ಕ್ರಮಾವಳಿಗಳ ವಿಧ್ಯುಕ್ತವಾಗಿರುವಿಕೆ ಮತ್ತು ಚಿಕಿತ್ಸಾ ವರ್ಗಗಳ ಸ್ಥಾನಜೋಡಣೆಯು ಬಹಳ ವಿಸ್ತಾರವಾಗಿರುವ ಸಂದರ್ಭದ ಒಂದು ಉದಾಹರಣೆಯೆಂದರೆ ಕೀಮೊಥೆರಪಿ ಚಿಕಿತ್ಸಾಕ್ರಮಗಳು. ಕ್ಯಾನ್ಸರ್‌ನ ಕೆಲವು ರೂಪಗಳನ್ನು ಯಶಸ್ವಿಯಾಗಿ ಇಲಾಜು ಮಾಡುವಲ್ಲಿನ ಹೆಚ್ಚಿನ ಕಷ್ಟದ ಕಾರಣ, ಒಂದರ ನಂತರ ಮತ್ತೊಂದು ಚಿಕಿತ್ಸಾ ವರ್ಗವನ್ನು ಪ್ರಯತ್ನಿಸಬಹುದು. ಗಂತಿಶಾಸ್ತ್ರದಲ್ಲಿ, ಚಿಕಿತ್ಸಾ ವರ್ಗಗಳ ಎಣಿಕೆಯು ೧೦ ಅಥವಾ ೨೦ ಕೂಡ ಮುಟ್ಟಬಹುದು. ಹಲವುವೇಳೆ ಅನೇಕ ಚಿಕಿತ್ಸೆಗಳನ್ನು ಏಕಕಾಲದಲ್ಲಿ ಪ್ರಯತ್ನಿಸಬಹುದು (ಸಂಯೋಜನಾ ಚಿಕಿತ್ಸೆ ಅಥವಾ ಬಹುಚಿಕಿತ್ಸೆ). ಹಾಗಾಗಿ ಸಂಯೋಜನಾ ಕೀಮೊಥೆರಪಿಯನ್ನು ಪಾಲಿಕೀಮೊಥೆರಪಿ ಎಂದೂ ಕರೆಯಲಾಗುತ್ತದೆ. ಒಂದು ಕಾಲಕ್ಕೆ ಒಂದು ಕಾರಕ ಬಳಸುವ ಕೀಮೊಥೆರಪಿಯನ್ನು ಏಕಕಾರಕ ಚಿಕಿತ್ಸೆ ಎಂದು ಕರೆಯಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ವೈದ್ಯಶಾಸ್ತ್ರ